
CRNA KRALJICA. 

Izvorna čarobna gluma s pjevanjem u dva razdjela i 
jednom predigrom, pod naslovom: 

Prokletstvo na Medvedgradu. 

S upotrebljenjem historičkoga gradiva u jednom činu 

od 

Josipa Freudenveicha , 

elana narod, kazalištnoga društva, 


MUZIKA 


od 





Svojim troškom na sviet izdao K. Stojši«?. 


U ZAGREBU. 

Brzotiskom Dragutina Albrechta 1858. 

Pravo predstavljanja zadržuje si pisac g, Josip Freudenreich, a u p( 

njega je i muzika za komad kao i tekst pjesamah dolazećih u istom. 

VELEUČENOM GOSPODINU 


D " MIROSLAVU DRAŽIĆU, 


LIEČNIČTVA I RANARSTVA DOKTORU, LIEČNIČKOG DRUŠTVA BEČKOG, 
DRUŠTVA GOSPODARSKOG ZA HRVATSKU I SLAVONIJU, DRUŠTVA ZA 
FOVJESTNICU JUGOSLAVENSKU, I C. K. BOTANIČKOG DRUŠTVA U BEČU 
ČLANU, ŽUPANIJSKOM FIZIKU U KARLOVCU 


KAO VELIKOM LJUBITELJU NARODNOG JEZIKA 


POSVEĆUJE U ZNAK PRIJATELJSTVA 


SAČINITELJ, 

Prokletstvo na Medvedgradu. 

S upotrebljenjem historičkoga gradila u 1 činu. 

Osobe predigre, 


BARBARA CELJSKA, druga žena kralja Šišinana (udova.) 
MATKO TALOVAC, ban hrvatski. 

VLADISLAV TOTH SUSEDGRADSIU. 

V1LHELMO ŠTAM, kaštelan Medvedgradski. 

STJEPKO USTAIĆ, podkastelan Medvedgradski. 

CVJETKA, kći Bartola Taliana zagrebačkoga gradjana. 

Jedan dvoranin. 

Jedan stražar. 

Duh Benka, sagraditelja Medvedgrada. 

Gospođje, lovci, dvorani i stražari. 

Čin biva u Medvedgradu i u njegovoj okolici godine 1438. 


--jo*-- 

Prizor prvi . 


(Starinska dvorana n Medvedgradu. Starinsko pokućstvo. S desna 
i lieva vrata. Kako se zastor digne, čuje se iz vana glas roga, 
za malom stankom unidje) 

Stjepko 

(potrči k prozoru, otvori ga i zavikne na polje:) 

Hej, tornjaru, tko dolazi? 

Glas (iz vana.) 

Vladislav Toth Susedgrađski. 

Stjepko. 

(Odlazi s prozora.) Dobro je! Hvala Bogu, jedva sam 
ga dočekao, nu sad’ će opet imati šta slušati, kad mu sta¬ 
nem sve novosti pripoviedati (izidje.) 

(Mala stanka, zatim) 

Prizor drugi. 

Vladislav i Stjepko. 

Stjepko 

(otvori vrata i duboko se nakloni ulazećemu Vladislavu.) 

Viteški gospodine, primite moj pokorni pozdrav i 
budite nam dobro došli! 

Vladislav. 

Zdravo vjerni starče, nu kako je, staje novoga? 

Stjepko. 

Milostivi gospodine, kako možete još pitati? Ta vi 
znate, da se je već odavna zloba u tih zidinah nasta¬ 
nila; pomozi lsam sveti Filip i Jakob! To Vam je stra¬ 
šno gospodarstvo! Da se moje ćuti otvrdile nisu, ja bi 
već i zdvojiti morao, dan na dan nova ubijstva i plie- 
njenja, a tomu se ovi okrutnici još raduju, kao da čine 
kakova bogomila diela. 


Vladislav. 

Da, da, dan na dan nova ubijstva i plienjenja! 
(prime ga za ruku.) Ali to ovako ostati nesmije, (gnjevno) taj 
ženski đjavo zajedno sa svojimi drugovi mora se uni¬ 
štiti, i ako to nepodje nebu za rukom, poći će paklu. 

Stjepko. 

Pomozi sveti Filip i Jakob! nedvojim ni najma¬ 
nje, da će vrag po svoje doći. \ 

(' 

/ 

Vladislav. 


Jučer su opet niešto liepoga učinili. Taj obieše- 
njak, vaš kaštelan Štam, vriebao je sa svojom razboj¬ 
ničkom četom na uboge zagrebačke gradjane, što su se 
iz sajma kući vraćali, pa ih do gola porobi, dvojicu od 
njih ubi, jednoga zarobi i ovamo dovede. Moj kaštelan, 
koi je sinoć iz Zagreba došao, pripoviedao je, kako tu¬ 
žno porodice onih gradjanah po Zagrebu plaču i jauču, 
da bi im se kamen smilovati mogao. 


Stjepko. 

(Obazre se u naokolo, pa zatim tajno.) A znate li milo- 
stivni gospodine, što se zatim zbilo? Vi poznajete onu 
cćrnu veliku mćrcinu, onoga gavrana naše gospoje? 

Vladislav. 

Ta tko da zanj nezna? 

Stjepko. 

Dakle, kad gadni Štam dovede u grad onog ubo¬ 
gog zarobljenog gradjana, i stane hvalisavo pripoviedati 
Barbari svoje viteško dielo, odmah joj oko niekom pa¬ 
klenom vatrom zasieva, te ona zapoviedi, da ga pred 
nju dovedu. To se učini, a šta mislite, da je uradila 
ona paklena zmija? Natjera nanj Onoga cčrnoga vra¬ 
ga od gavrana, taj ga pako poeme sve do kćrvi klju- 
vati, kreljutmi tući i pandjami grebsti, dok se napokon 
taj ubogi čoviek, koi se nije braniti smio, kao mčrtav 
nesruši, pa onda ga stopram u tamnicu odnesu. 


Vladislav. 

Jer moguće? 


1 * 

Stjepko. 

Tako mi svetog Filipa i Jakoba! Ta to nije ništa 
novoga, ona se kvake prilike, koja joj pruža takovu za- 
baVu, požudno laća, jer joj je to najdražje veselje. Ah ; 
već je i do toga došlo, kad drugoga nema, s kim bi 
se njezin ljubimac mogo tući , da ga draži na iste svoje 
služitelje. O, i ja sam već tu vražju sreću imao, ali 
samo neka jedanput na samom uzbudem š njime ? tako 
mi Medvedgrada, ja ću mu vratom zavćrnuti, sve ova¬ 
ko! — 

Vladislav. 

To je strašno, Bože moj, kamo to da vodi? 

Stjepko. 

Slušajte samo dalje, kad odnesu onoga nesretnika, 
stane laskajući hvaliti Štamovu hrabrost, te mu naloži, 
da se pobrine, da se taj čoviek malo kroz noć okrepi, 
da sutra u jutro, ako nebude liepo vrieme i ona neuz- 
mogne ići u lov, kadar bude nastaviti borbu s onom 
paklenom pticom. Poslie toga otide na Božju pogrdu u 
našu gradsku kapelu. Što je tamo htiela, nemogu do¬ 
kučiti, već samo toliko znadem, da nije išla Bogu se 
moliti. No za čas izleti opet iz kapele, biela kao sirut : 
ka, i sva trepćuća zavapi, da je duha vidila. 

Vladislav. 

Šta? — Duha? 

Sijepko. 

Da tako mi svetog Filipa i Jakoba. Zatim iztjera 
sve napolje, samo kaštelan Štam ostane kod nje. Ja 

sam bio tamo u sobi, za mene nisu znali i tako sam 
mogao sve čuti. Ona stane pripovieđati, kako u kapeli 
na jedanput sve obastre gusta tmina, i jedna biela pri¬ 
lika pred nju stupi, pa joj muklim glasom reče, da je 
duh Benka, sagraditelja Medvedgrada, kojega mertvo 
tielo u raki ove kapele počiva već sto petdeset gođi- 
nak, i da su ga okrutno vladanje njezino i strašna nje¬ 
na zločinstva iz blaženoga pokoja probudila. Veli na¬ 
dalje: Nebo me je poslalo, da te još jedanput opome- 
mem, da. se odrečeš razuzdanoga tvoga života, te se ba¬ 
ciš vjeri i cćrkvi u naručaj, inače si propala. Ovaj je 
grad sagradjen, da štiti i brani domovinu, a ne, da bude 
njezinom mukom i gnjiezdom razuzdanosti. Duh Veronike 
Desinićeve, koju si umorila, pred Bogom za osvetu vapi, 
a današnje tvoje pakleno veselje nad onim ubogim za¬ 
robljenikom izcerpilo je nebesku đugoterpnost, i zato 
čuj, zašto sam došao: ako se usudiš samo još jedno je¬ 
dino opako dielo učiniti, skončat će se tvoje zemaljsko 
bitje, i ti češ podleći najstrašnijoj sudbini, koja te već 
čeka, a onda jao, jao tebi! S ovimi riečmi, veli, duh je 
izčeznuo. 

Vladislav. 


(Nestrpljivo.) Dalje, dalje! 


Stjepko. 

Dalje nisam ništa više mogao čuti, jer stadoše ti¬ 
ho šaptati a za kratak čas opet grohotom smijati se, 
kao da se nije baš ništa ni dogodilo. — Jest, tako mi 
svetog Filipa i Jakoba! 

Vladislav. 

Tko bi pomislio, da takovih ljudih ima na svietu! 


Digitized by v^oogle 



6 


Stjepko. 

Ah jesu, jesu paklene pare, to je živa istina! 


Vladislav. 

Već i sam Bog dulje nemože toga da gleda. Nu 
jošte danas će se odlučiti, i ako se ona dobrim s ove 
vraže staze nesvrati, morat će silom. Da mačem i pla¬ 
menom mora se to pakleno gnjiezdo razoriti, jer prieti, 
da nam proždre svu domovinu, koja već odavna teško 
uzdiše pod tim kervavim jarmom. Čuj me, ja nisam 
došao, da budem dionikom Barbarinib griešnib gostbah 
i sjajnih svetkovinah, gdie se razsiplje ono blago, što 
siromašni podložnici kčrvavim znojem donose u ove 
dvorove, nego ja sam došao, da bana Talovca, koi ta- 
kodjer svaki čas mora ovamo doći, u jednoj važnoj stva¬ 
ri po mogućnosti poduprem. Naš svietli kralj poručio 
mu je, da neka sve iztraži i neka gleda, ma na kakov 
način, dobrim ili zlim, da razkine one teške verige, u 
kojih stanovnici veće strane naše kraljevine stenju. — 
(Glas roga, kao s’ početka.) Ha, to je on! 

Stjepko. 

(Trči k prozoru.) Da vidimo, tako mi svetog Filipa 
i Jakoba! (Viče napolje.) Hej, tko je? 

Glas iz vana. 

Svietli gospodin ban Talovac. 

Stjepko. 

Idem mu na susret (ode.) 

Vladislav. 

Bože mili, daj nam ti pokaži put i način, kako 
da uzmognemo osloboditi našu zemlju od te kuge i tih 
stranih piavicah. Srce svakoga domorodca zaboljeti 
mora, kad vidi, kako mu domovina, koja bi mogla ta¬ 
ko liepo cvasti, od dana do dana sve više vehne. (ide đo 

vratah.) 


Stjepko (uniđje i nakloni se ulazećemu Talovcu.) 
Vladislav (isto tako.) 


Prizor treći. 

Prijašnji i Talovac. 

Vladislav. 

Viteški gospodine bane, ja vas od svega srca ra- 
dostno pozdravljam! 

Talovac (pruži mu ruku.) 

Da ste mi zdravo, viteže! 

Vladislav. 

Svietli bane, Vi vidite, kako sam poslušan i ka¬ 
ko me povjerenje, kojim me usrećište, ponositim čini! 
Zapoviedajte sa mnom, ja sam pripravan sve učiniti, 
da samo pomognemo našoj domovini! 

Talovac. 

Dk, đk, treba a i mora, da joj se pomogne. Ako 
se toj razuzdanosti granice nepovuku, kamo da to vo¬ 
di?! Žao mi je, da se, kako sam čuo, celjski grofovi 
ovdie nenalaze. — 


Stjepko 

(ponizno.) Već su evo osam danah u gradu Varaž¬ 
dinu. 

Talovac. 

A neznali se, kada će se povratiti? 

Stjepko 

(isto tako.) Nemogu služiti, nije nam ništa znano. 

Talovac. 

Nu svejedno, Barbara ovdie u ime grofovah vla¬ 
da, dakle smo prisiljeni š njome stvar sveršiti. (Stjepku.) 
Je li ona u gradu? 

Stjepko. 

Jest, svietli bane, baš se pripravlja u lov! 

Vladislav. 

Na sreću jednom čovjeku, koi se time izbavlja od 
novih gorkih mukah. 

Talovac. 

Kako tb ? (iz nutra čuje se vapaj, nato smijanje u buka.) 
Šta je to? 

Stjepko. 

O ništa osobitoga, po svojoj prilici našla je opet 
kakovu žertvu za svoju paklenu pticu. (Opet jauk i smija¬ 
nje, koje se još niekoliko putah ponovi, dok Barbara dodje; zatim 
dotrči s ljeva jedan dvoranin vapijući:) Jao, jao, pomozite, po- 
mozite, onaj prokleti gavran! (otrči kroz sredinu.) 

Stjepko. 

Nazdravlje, taj za danas ima svoj obrok, tako mi 
svetog Filipa i Jakoba! Vidite moja gospodo, toga mo¬ 
žete Vi kod nas svaki dan u izobilju gledati. Mi tako 
liepo u miru živimo, kao da smo u raju. 

Talovac. 

Nu kako vidim, zmije vam nefali u tom raju, ali 
nebojte se, ja ću joj već izpukat otrovne zube. (Vladi- 
slavu.) Što ste Vi malo prie htjeli da kažete o nekom 
Čovieku i njegovim mukama? 

Vladislav. 

Ako zapovieđate — 

Stjepko 

(pogleda na ljevo.) Ha evo je! 

Talovac. 

Povucimo se malko natrag i pripoviedajte mi. 
(Oni to učine.) 

Prizor četvrti, 

(Barbara crno ođievena — Štam, više gospođjah, služitelji i dvo- 
rani svi za lov pripravljeni — prijašnji.) 

Barbara. 

Ha, ha, ha! Nu, kuda je taj ludjak pobjego? — 
Kako se može usuditi, da pobjegne, kad mu ja zapo- 
viedam, da ostane! 


Stjepko. 

(Za se.) Drugo ništa? — Ludjak bi bio, daje ostao, 
a ne što je pobjego, tako mi svetog Filipa i Jakoba! 


Štam. 

9 

Kako Vam rekoh, gospodjo, Vi ste odveć milosti¬ 
va, Vi morate strožije, mlogo strožije postupati s ovi- 
mi ljudmi. 

Stjepko. 

(Za se.) Da što još! Nebilo ti traga! 

Barbara. 

Dk, džt, ti imaš pravo, jer oni drugo nezaslužuju, 
umiesto da si za čast drže, kad im milost ukažem, da 
se š njimi prošalim, to se oni tuže, jauču i bjegaju! 
(Stjepku.) Kuda je odtrčao? 

Stjepko. 

Neznam, milostiva gospodjo, ja sam samo vidio, da 
je kao duh kroz tu dvoranu proletio. 

Barbara 

(obrati se naglo i uplašeno.) Šuti bezumniče, kakove su 
to rieči? Da nikada više takova šta nečujem. (Zase.) 
Duh, duh, — kolika ludost! 

Štam 

(tiho Barbari.) Budite pozorna, inače ćete se odati. 

Barbara 

(isto tako.) Džt, đk, ti imaš pravo; to su budalaste 
bajke, na stran š njimi! — Moram da se razvedrim, 
jer mi svejednako taj sinoćni dogodjaj stoji pred oči¬ 
ma. (Glasno.) Moja gospodo, danas hoćemo da u šumi 
probavimo vas dan. Poslie lova odmorit i podkrepit će¬ 
mo se na najljepšem miestu naše okolice, to jest pri 
kraljevom studencu. 

Štam. 


lani? 


Ja sam se pobrinuo, da nam ništa neuzmanjka. 

Barbara. 

Pravo, tako valja. Stjepane, jesu li konji osed- 
Stjepko. 

Jest, sve je po zapovieđi priredjeno! 

Barbara. 


Dobro, i mi smo pripravni — hajdemo dakle! 
(Kako se svi obrate, i hoće da idu, dodju polagano Talovac i Vladi- 
slav napried) —(Diveći se.) Ah, još dva sjajna gosta! (pođjeimna 

susret.) Gospodine bane, ja se radujem, što Vas u mom 
gradu pozdraviti mogu. (Vladislavu.) Viteški gospodine su¬ 
sjede, ja si za čast đčržim! (Obie strane klanjaju se.) 

Talovac. 

Oprostite sjajna gospodjo, ako Vam smetamo. 

Barbara. 

O ni najmanje, nasuprot kako Vam rekoh, ja se 
tomu radujem tim većma, što mi takove časti rietko u 
dio padaju, i veoma ćete nas obvezati, ako uzhtjete, da 
budete udionicima kod našega lova. (K štamu.) Kaštelane! 

Štam. 

Zapoviedajte! 

Barbara. 

Dva viteška gosta imademo više. 

Štam 

- (nakloni se i hoće da ide.) 

Talovac. 

Oprostite, to nije bila svćrha našega đošašća; ja 
dolazim u službi kraljevoj. 

^ Barbara. 

(Malo smetena.) Kako to svečano glasi, u službi kra- 
ljevoj. — Molim izrazite se razgovetnije! 

Talovac. 

Kako rekoh, u službi kraljevoj, i u ime čovječ¬ 
nosti! Metri je veoma žao, što stao tako u nevreme do- 

sli, i Što Vam za jedan, časak obustavit moramo zaba¬ 
vu. Ali ja znam, da ćete Vi tako dobra biti, pa ćete 
nam poklonit niekoliko trenutaka!^ da nas poslušate, a 
drago će nam biti, ako malko udaljite Vaše štovano 
društvo, jer želimo na samom s Vama govoriti. 

Barbara 

(tiho Štamu.) Šta će to reći? Šta to znači? — 

Štam 

(isto tako.) Ja nedokučujem; ali bilo što mu drago, 
bit će svakako poslovi, koje Vi dužni niste izravnati, 
i zato ako oni uztraže štogod nepovoljnoga, uputite ih 
samo na celjske grofove. 

Barbara 

(isto tako.) Tako neka bude. (K društvu.) Kako vidi¬ 
te, ,za jedan časak zađćržavaju me jošte silni poslovi. 
Međjutim neustručavajte se i nekratite si zabave, izvolite 
samo naprieđ ići, ja ću sljediti. Doli kod mog kupali¬ 
šta pri mliečnici, sastat ćemo se opet. 

(Svi se naklone i udale.) 

Stani 

(hoće takodjer da ide.) 

Barbara 

(opazivši to.) Gospodine kaštelane, Vi ostanite! 

Stani 

(nakloni se.) Kako zapovieđate. — 

Prizor peti. 

Barbara, Talovac, Vladislav i Štam. 

Talovac. 

Oprostite, kad sam malo prije kazao, da s Vami 
na samom biti želim, nije moje mnienje bilo, da nam 
umnoži društvo jedan od Vaših slugah. 

Barbara. 

Ali ja želim, da on ostane, jer izvan toga, što je 
on povjerenik celjskih grofovah, to je on kao plemić 
i naš kaštelan jedina osoba, na koju se ja kao slaba 
žena mogu s dostojnostju radi dobra savjeta obratit u 
svih poslovih. 

Talovac. 

Dobro dakle, ako drugčije nećete, neka bude, nu 
izvan toga što mi to povoljno nije, većom sam stranom 
to želio samo iz obzira na Vas. 

Barbara. 

Ja Vam zahvaljujem, nu sada molim kanimo se toga, 
pa latimo se stvari. (Ona sjedne i pokaže na stolice, neka 
Talovac i Vladislav sjednu; oni se naklone ali ne sjednu.) 

Štam 

(stane smiešeć se za Barbar inu stolicu.) 

Talovac. 

Milostiva gospodjo, kako ste čuli, ja sam poslan 
od svietloga kralja, nu prije hoću da s Vama prozbo¬ 
rim kao čovjek, onda neće trebati poslanika. Vi ste 

malo prije kazali, da ste slaba žena, zato neću da se 
odreknem ufanja, da kao takova imate i srce. Oba- 
zrite se, pa kažite mi zatim, da li si ništa neimate pred¬ 
baciti? 

Barbara 

(smijeSeći se.) Ja sebi predbaciti? U kojem smislu? 
(od ovdie počamši ona i Štam, kad neimadu govoriti, skupa šapću.) 


Talovae 

(razložno.) U onom, što se tiče vladanja Vašega i 
celjskih grofovah u našoj zemlji. 


Barbara 


(čini se nevino začudjena.) Našega vladanja? Ja nedo- 
kučujem! 


Talovae. 


Govorimo očito, ja neću da potaknem, što Vi u 
Vaših zidinah činite, akoprem tajna nije, da je već i 
to dosta grješno, ali množina bez zakonjah od Vaše 
strane izvan grada, toliko vapajah već prouzroči sta¬ 
novnicima ove okolice, da su se već oči našega pre- 
svietloga kralja i većega diela našega plemstva upćrle 
u Vas, tako, da je skrajnje vrieme, da se tomu kraj 
učini, inače Vam za ništa nejamčim. 


Barbara 

(ustane uvriedjena.) Ta to glasi, kao da se kod nas 
svaki dan ubija i kolje. Kako možete meni takova što 
kazati? Ovakova klevetanja ponavljati meni, koja o 
svemu tom ništa neznam? 

VladislaV. 

Klevetanja? Vi o svem tom ništa neznate? Zar 
nema za to dosta vapijućih dokazah? — Otvorite tam¬ 
nice Vašega grada, pa će Vam se pokazati istina u 
najgroznijoj slici! 

Barbara. 

Naša krivnja nije, da nam nisu prazne tamni¬ 
ce, jer su samo onakovih pune, koji su proti nama sa- 
griešili i pođpadaju pravednoj kazni. Krivice još niko¬ 
me učinili nismo. 

Talovac. 

Zlo dakle gospodujete, kad se bez Vašega znanja, 
čega vjerovati nemogu, dogadjaju takova zločinstva. 

Barbara. 

Kakova zločinstva? — 

Talovac. 

Da kako zovete Vi čin, kao što je onaj jučera¬ 
šnji bio, gdie su Vaši ljudi na obćinskom drumu ople- 
nili i zarobili mirne gradjane! 

Štam 

(tiho.) Tajite, inače smo izgubljeni! 

Barbara 

(ponosito.) To je laž; gdie su Vam dokazi? 

Stjepko 

(dotrči unutra.) Milostiva gospođjo! 

Barbara. 

Šta je? — 

Stjepko. 

Onaj gradjanin, što ste ga sinoć zarobili, evo sad 
u tamnici umrć. 

Šta ili 

(za se.) K vragu! 

Barbara. 

(isto tako.) Ha! 

Štam 

(s^rđito Stjepku.) Bezumniče, šta nam to treba sada 
znati? — Napolje! 

Stjepko 

(ode. — Stanka.) 

Talovac. 

Nu gospodjo, zašto ste umukli? Treba li Vam jo- 
šte dokazah? 

Barbara 

(u smetnji.) Molim Vas, izvćršite svoj nalog, budući 
neću da se pravdam pred Vama. (Ponosito.) Ja se u po- 

2 

slove, koji se uprave tiču, nemiešam, i akoprem misli¬ 
te, da smo krivi, to Vas ipak uvjeriti mogu, da je ta 
uprava - 


Talovac 


(presieče joj rieč.) Nepravedna, lupeška, razbojnič¬ 
ka! 


Štam 


(gnjevno.) Gospodine! 


Talovac. 

Šuti slugo, kad gospoda govore! 

Štam 

(uzmakne đšrhćući od gnjeva.) 

Talovac. 

Vi rekoste, da o svem tom neznate ništa osvjedo¬ 
čite nas o tom pa priečite odsele takove čine, kad smo 
Vas učinili pozornom na iste. Imajte milosrdja, odpu- 
stite sužnje, vratite im ono, što ste im nepravedno oteli, 
i pomozite onima, koje ste upropastili! 

Barbara 

(uvrieđjena.) Gospodine bane, uvredjujuće Vaše rie- 
či prisiliju me, Vas još jedanput zamoliti, da prestane¬ 
te, i kao kraljevski poslanik svoj nalog izvčršite, jer 
ne samo što mene uvriediste, to i Celjske grofove, ro- 

đjake moje, razbojnicima nazvaste, budući da oni sami 
vode glavnu upravu. 

Vladislav. 

(nemogući' se dulje uzdržati.) Svietli bane, ja se Vašoj 
strpljivosti divim, ali Vi vidite, da je ovdje dobra rieč 
uzalud i da se ništa učinit nemože bez zakanite šile. 

Barbara 

(kao prije.) Ne! to je odviš! 

Talovac. 

Da! viteže, pravo govorite; (k Barbari.) Biaše li to 
Vaša posljednja rieč? 

Barbara 

(nakratko.) Poslieđnja! 

Talovac. 

Dobro dakle, čujte i nedivite se jeziku, koi je 
službeni našega stoljetja, i koi je ovim okolnostima sa¬ 
svim primjeran. Moj svietli kralj daje Vam po meni na 
znanje, da mu je već dosadilo Vaše bezzakono postu¬ 
panje, i zapovieđa Vam, da popravite opet okrutna Va¬ 
ša djela, i ako na njegovu opomenu nebudete uzeli ob¬ 
zir, da će strožija sretstva naći, da Vas ukroti! 

Barbara. 

(smijući se.) Kakova se sretstva poduzeti mogu proti 
meni i mogućoj mojoj porodici, koja još izvan toga ima 
i u ovoj zemlji toliko viteških prijateljah! 

2 * 

Vladislav. 

Što se posljednjega tiče, o tom Vam mogu ja naj¬ 
bolje izvješće dati. Svekoliko naše plemstvo gleda Vas 
radi Vaše okrutne moći stranom s nenavistja, stranom 
pako s preziranjem. Od te strane imate se malo ili ništa 
nadati, ako drugim putem naudarite; to Vam ja u nji¬ 
hovo ime kazati mogu! 


Štani. 

Pa bilo i tako, moć naša dovoljna je sama da nas 
obrani od svih silovitih korakah, koji bi se bez iztraži- 
vanja proti nama poduzeti mogli. 


Talovac. 

(izvan sebe.) Kolika bezobraznost! Zar se i taj oka¬ 
ljani sluga usudjuje govoriti? (pokaže mu vrata.) Napolje! 

Vladislav. 


(isto tako.) Napolje! 


&tam 

(bori se sam sobom da se uztegne.) 


Barbara. 

Ha, to je odviš; štujte mene u njem, jer ja sam 
mu zapovieđala, da ostane, a izvan toga ste valjda za¬ 
boravili, da ste u m6me gradu! 

Talovac. 

Netreba, da me na to opomenete, jer kad stvari 
tako stoje, doista si ni za čast nedržim, ovđie dulje 
ostati, no nemislite zato, da nas ta Vaša neuljudna opo¬ 
mena plaši, ne nimalo! (pograbi Vlađislava za ruku.) Mi smo 
Hrvati i umijemo boreći se umrieti; hajto dakle viteš¬ 
ki gospodine kaštelane, sakupite Vaše razbojničke čete, 
s kojimi ste već toliko putah iz Vaše paklene zasjede 
navalili na uboge neoboružane gradjane, povedite ih i 
proti nam! No mi smo oboružani, hvala Bogu, i poka¬ 
zat ćemo vam, ako bog da i sreća junačka, da i po¬ 
sred razbojničke špilje Hrvat nekloni duhom i neplaši 
se Čitave vojske hrdjah! . . . Vama pako gospodjo, kad 
želite, kazat ću, što Vam se dogodit može. Kraljevska 
rieč slovi nadalje ovako: Ako se neučini po njegovoj 
zapoviedi, da će dati celjske grofove sa svom njihovom 
velemožnom porodicom iz svoje zemlje iztjerati, a što¬ 
vanoga gospodina kaštelana sa svimi njegovimi ortaci 
objesiti. 

Barbara 

(izvan sebe.) Ha! meni to? — Meni? — 

Štam. 

(izvuče mač i hoće da nasrne na Talovca.) To zahtjeva kr¬ 
vi! ... 

Talovac. 

(takodjer naglo svoj mač izvuče.) 

Vladislav. 

(skoči kao munja na Štama, razoruža ga i pograbi ga za vrat pa 
vikne:) S vitezovi se megdan dieli, a s hrdjama se po- 

stupa ovako! (osine ga njegovim vlastitim mačem nekoliko pu- 
tah žestoko po ledjih.) A sada napolje, razbojniče, napolje! 
(odtura ga napolje.) 




Pirizor šesti . 

Prijašnji bez Š t a m a. 

Barbara 

(u strahu i gnjevu kaže samo unutarnju borbu.) 

Talovac 

(ide k prozoru i vikne napolje.) Napried s našimi konji! 

Barbara 

(ponešto razabravši se.) To je više od nasilja, to je pro¬ 
stota i surovost! Kraljevski poslanik, pa- 

Vladislav 

(presječe joj rieč.) Molim pokorno, svietli gospodin ban 
izručio je samo što mu je naloženo, sve drugo učinio 
sam ja! (baci mač od sebe.) 

Barbara 

(svejednako razdražena.) S kojim pravom? Kakovo Vi 
mnienje o meni imate, da se usudjujete takova što uči¬ 
niti? Tako nepostupaju vitezovi, nego- 

Talovac. 

(naglo.) Stan’te, nevriedjajte nas. Mi granice štova¬ 
nja prama Vama prekoračili nismo, zašto hoćete Vi, da 
ih prekoračite? Zar Vi mislite, da mi neznamo što je 
taj Vaš kaštelan s Vašim znanjem počinio? — Jedva 
što ga ovamo postaviste, uze on pr oganj at sve susjede, 
a ponajviše gradjane zagrebačke i podložnike gradske 
i kaptolske, zatim porobi i opleni varoško selo Gračane, 
učini štetu od 200 zlatnjakah zagrebačkim trgovcem, 
što su se iz optujskoga sajma kući vraćali, navali na va¬ 
roško selo Pobrežje kraj Save, te ga sasvim oplieni, 
dođje oružanom rukom pred isti grad Zagreb, te izra- 
ni i ubije mloge gradjane, što su čuvali gradska vra¬ 
ta, i što ih je slučajno susrio na putu, vraćajuć se u 
Medvedgrad, i tako počini jošte mnogo bezzakonjah i 
mnogo štete, a nezadovoljan time, oplieni i zarobi jučer 
na obćinskom drumu, čestitog zagrebačkog trgovca Bar¬ 
tola Taliana, kojega ste Vi jošte sinoć Vašim gavra¬ 
nom tako izmrcvarili, da evo malo prije u tamnici 
umre. —. Promotrite sve to, pa onda sudite, kakovo 
mnienje možemo imati o Vama. 


Barbara 

(za se.) Proklet bio! Umirem od jeda i stida! 

Prizor sedmi. 

Prijaš uji i Stjepko. 

Stjepko. 

Konji stoje priredjeni! 

Talovac 

(k Vlađislavu.) Hajd’mo dakle ! (k Barbari.) Moj nalog 
je izvršen, Vi sada kraljevski zaključak poznajete! Osta¬ 
nite S bogom! (oba se naklone i odu, Stjepko za njimi.) 


Barbara (sama.) 

(Za malom stankom.) Meni to, meni ? Barbari celjskoj, ' 
udovi kralja Sišmana? — Ha, vi se usudjujete mene 
okrutnom nazivati, meni to sve u oči kazivati. Od sa¬ 
da će te me stopram poznati, jer od sada ću kao uni- 
štujuća grmljavina nemilice upropašćivati sve što me 
ukružujeutoj prokletoj zemlji! (Glas roga iz vana;pohitikpro¬ 
zoru, otvori ga širom i gleda napolje.) Evo već ođjezđiše. Zdra¬ 
vo mi putovali vitezovi, kad se opet vidimo, onda đrh- 
ćite preda mnom. (ide k stolu pa zazvoni.) 


Stjepko (unidje.) 


Barbara. 

Gdje je moj kaštelan? 


Digitized by v^.ooQle 



25 


Stjepko 

Viteški gospodin čeka doli zajedno s konji na 
Vas. Čini mi se, kao da mu nije nješto sasvim po volji. 

Barbara. 

Šuti, to su malenkosti samo (u misli.) Hoću u lov, 
hoću da si taj današnji dogadjaj izbijem iz glavč! Stjep¬ 
ko, dok se opet vratimo, čuvaj nam dobro grad, budi 
pozoran, jer radi najmanje krivnje dat ću ti glavu pred 
noge položiti. I nezaboravi hranu dati mome gavra¬ 
nu. (Ode.) 

Stjepko (sam.) 

(za njom govoreći.) Znam, da] se ti nešališ, tako mi 
svetog Filipa i Jakoba! (dodje naprieđ.) Ali što je to? — 
gol mač bez koricah? — Aj, aj, gospodjo Barbara i 
Vi gospodine kaštelane; ovdje vam se po vražje zai¬ 
gralo. Gol mač ili praznu kesu naći, to je svejedno, 
jer tko jedno ili drugo izgubi, nije mu do smija, tako 
mi svetog Filipa i Jakoba! — No buduć, da stvari ta¬ 
ko stoje, to će se i meni mislim dovršiti služba, koja 
mi je već dosadila, i u kojoj sam samo iz rodoljubja 
tako dugo ostati mogao, jer samo mojem pretvaranjem 
bilo mi je moguće, sva njihova lupeštva potanko sazna¬ 
ti i ovomu vražjemu rodu na put stati, (sjeti se.) Ali gle, 
ja ovđie brbljam i na se zaboravljam, kao da sam već 
slobodan, a poslušan moram biti, dokle god napolju ni¬ 
sam. (Promišljava.) Šta ćešsad?—Aha, onom crnom dja- 
volu treba hrane nositi (prama vratma.) čuješ brajko, ta- 

ko mi svetog Filipa i Jakoba! danas me se čuvaj, jer 
mi se čini, kao da nas dva nismo baš najbolje volje, 
lahko bi se dogoditi moglo, da se pobijemo, a onda vi- 
dit Ćemo, tko je od nas jači! (Ode i dodje za malom stankom 
opet, te nosi u ruci jednu malu zđelicu, a pod pazuhom ima još sve 
jednako Štamov mač, koi je prije digo.) O da mi je tvoju hra¬ 
nu malo otrovom nasoliti! (ode unutra.) No gdje si straši¬ 
lo ? — Ajde žderati! (za malom stankom čuje se iznutra kao štro- 
pot od kreljutah i kao graktanje od gavrana.) No, — no, no, — oho 
— miruj — nećeš ? — Nu čekaj (opet kao prije.) Prokle¬ 
to stvorenje, crkni dakle! (Čuje se borba međju Stjepanom i ga¬ 
vranom, zatim kao da kakovo teško tielo silom padne.) Evo ti! ho¬ 
ćeš li još? Tako mi svetog Filipa i Jakoba! nećeš više! 

(Izidje opet, ali mu je u neredu ođieće njegove i u umorenosti njegovoj 
poznati, kako se je borio.) Jel* te odnio vrag ? Džt, đžt (triebi 
perje s mača.) Ovim perjem neka ti se gospodja nakiti! 
Ti sada nikome više nauditi nećeš! Ali tako mi svetog 
Filipa i Jakoba, sada je skrajne vrieme da utečem, 
inače bit će svašta! Nu vražja srdo, grebi i kolji sada, 
ako možeš! (Pobjegne.) 


PROMJENA. 

(Šumski predjel, u dubljini pozorišta izvire vrielo; kako se prizor pro- 
miene, čuju se lovački rogovi.) 

Prizor osmi. 

Barbara, Štam, gospodje, lovci i stražari. 
Barbara. 

Ovamo, ovamo za mnom! (k stražarom, koji svake stvari 
nose.) Tamo doli kod onoga brežuljka neka se Bve pri- 

redi, ondje ćemo se odmarati, svuda na okolo neka se 
postave straže. (Stražani i lovci raziđju se na različne strane.) Nit¬ 
ko nesmije ovamo, bio tko mu drago! A vi drugi čini¬ 
te sada što vam drago, vi ste za jedan čaš odpušćeni. 
(Svi odlaze osim Štama, koi u đubljini pozorišta na jedno drvo naslo¬ 
njen, ukočeno preda se gleda.) 


Barbara. 

(Opaziga.) Ha, ha, ha, ha! Vilhelmo, kakav si mi 
za boga! Ta ti se tako turobno držiš, kao da ti je 
kakav mastan plien izmako! — Našto misliš? 


Štam. 

Vi pitate? Ja se zaista načuditnemogu, jedna mO- 
žna i ponosita gospodja, kao što ste Vi, tako brzo da 
one grozne uvrede može zaboravit, koje su Vam danas 
u dio pale! 

Barbara. 


Tieši se, moj mili robe, zadovoljština neće mi iz¬ 
ostati. 


Stani. 


DJt, džt, Vi ćete se zato osvetiti, a šta Vam je sta¬ 
lo do vjernoga služitelja, neka mu sramota ostane do 
groba. O prokleti svietu! Tako li ti nezahvalnostju na- 
gradjuješ vjernu službu? 

Barbara. 

(Razdražena.) Što se usudjuješ robe? Kakav je to 
jezik? Vjernost tvoja dužnost je, zato dobijaš platu a 

valjda nemisliš, da ću se još radi tvoje kukavne česti 
sa cielim svietom zaratit? 

$tam. v 

To nije od potrebe, nego valjalo bi me štitit od 
duboka poniženja, a to ste mogli, jer ako je meni hr- 
djav glas, to pripada i Vama jedan dio od njega, budući 
sve zlo, to sam počinio, počinuo sam samo s Vašim 
znanjem i odobrenjem. Da sam ja u onom času na Va¬ 
šem mjestu bio, ona dva nebi mi iz moga grada izašla 
živa! 


Barbara 

Ni rieči više, ludjače! Valjda nisam s uma sišla 
da zbog tebe ustanem proti kralju? — (Stanka.) 
Ti si muž, osveti se sam, osveti si onim sretstvi, koja 
ti daje tvoj zanat! Vrebaj na jednoga i na drugoga, 
pa ubij 7 ih, ubij, te osveti time i sebe i mene. (Dobrostivo.) 
Tako ćeš biti opet moj vjerni sluga i sve ti neka opro¬ 
šteno bude. (Bukaizvana.) Šta je to ? 


Prizor deveti. 

Prijašnji i straža r. 
Barbara. 

Šta je, šta se je to sbilo? 

Stražar. 

Jedna djevojka, koja jednoga sliepoga starca vodi, 
hoće sa svom silom ovamo k studencu. Uzalud joj re¬ 
kosmo, da nesmije ovamo, no ona plače i veli, da će 
joj starac umrieti, ako ga neokrepi studenom vodom. 

Barbara. 

Štame, idite i odpravite mi te prostake! 

Štam i stražar odu. 

Barbara. 

(Sama.) O bezobraznosti, mene i ovdje uznemiriva¬ 
ti! Kako da me ovo ljudstvo nerazjari? Ja mu se ugi¬ 
bam, i neću da ikoga vidim, a svuda me uzastopce sliedi 
i neda mi mira. (Opet buka.) Zar još nema mira ? Ta što 
je to? 

Štam 

(opet se vrati.) Nekoliko koračajah odavde jedan slie- 
pi starac leži, umoran u travi, pjene mu se usta, a uspo- 
red njega bori se jedna djevojka s našimi stražari te 
viče: da nemari tko god da je ovdje, i da joj nitko ne- 
može zabraniti, da upotriebi ovaj studenac. 

Barbara 

(razjarena.) Nečuveno! Pa tko su ti ljudi? 

Štam 

(za «e.) Ako ti se nemogu osvetiti, to ću te barem 
do bsjesnoće razdražiti. (Glasno.) Taj sliepi starac jest 
otac, a djevojka je kći Bartola Taliana. 

Barbara 

(usmetnji.) Kako? šta? — Otale šnjimi, odtale! 

Štam 

(za se.) Nuder savjesti, učini tvoju dužnost, grizi, 
trgaj, kod nje je možebiti jošte štogod bolje ćuti pre¬ 
ostalo — meni itako nećeš više nauditi, moje srce je 
gvoždjeno. 


Barbara. 

Ajte, odpravite mi te ljude, ako neidu drugčije, 
neka stražari svoja kopja i mačeve upotrebe. Ja neću 
od toga više da čujem. (Grmljavina.) 

Štam (ode.) 

Barbara 

(sama.) Šta me je snašlo, što se tako u meni gi- 
blje? — Savjest]? otale, otale š njom; ta to nisu ne¬ 
go sanjarije! savjest, rkđi ovakovih prostakah! (Opetbuka 
i grmljavina.) 


Štam 

(vraćajući se opet.) 

Barbara. 

Nu, jeste li ih odtjerali? 

Štam, 

Odmah će biti svršeno, starac se već sa smrtju 
bori. (Razložno.) Čini mi se, da od žedje umire! (Grmljavi¬ 
na, buka raste, društvo se opet iz različnih stranah sakuplja.) 

Svi. 

Šta je? — šta se je dogodilo? 

Barbara 

(sili se, da bude mirna.) Ništa, ništa. Malenkost samo. 
Ovdje blizu hoće jedan starac da pogine, ali neka nam 
to nesmeta, radujmo se, natočite vina (Grmljavina.) Upo- 
trebimo to kratko vrieme, jer sad će nas kiša kući 
otjerati! (Hoće sa svimi do otidje, no u tom trenutku ponovi se još ja¬ 
ča buka, i Cvjetka dotrči na pozorište.) 


vv'.V.'IAa/v 


Prizor deseti. 

Prijašnji i Cvjetka. 

Cvjetka 

(jako umorena i s razpletenom kosom drži razbito posudje u ruci.) 
Na stran divljaci, tko hoće, da me obustavi; zar ne- 
znate, da se borite s djevojkom, kojoj je otac u sužan- 
stvu i kojoj hoće da umre sliepi djed? 

Barbara. 

Neugodan dogođjaj, ali ne, moja volja mora da 
bude jača od svih čo\ječjih ćutih. 

Cvjetića. 

Na stran gladni vuci, vode mi dajte, samo vode 
za umirućeg Čovjeka. (Podje k studencu.) 

Barbara 

(stane joj na put.) Na stran, prosta Čupo! (Grmljavina.) 

Cvjetka. 

Ha! ti si to, okrutno stvorenje, ti si ta razbojnič¬ 
ka kraljica? — vrati mi oca, kojega mi zarobi, spasi 
mi djeda, koi od žedje pogiba, (klekne pred nju.) O dopu¬ 
sti, da mu umiruće njegove ustnice kapljom vode opet 
ĆŽivim. — (Grmi još jače.) 


Barbara 

(k stražarom.) Otale šonjom. 

Cvjetka. 

O imaj milosrdja, i ublaži našu tugu, ti nam hra¬ 
nitelja zarobi, ja i bjedni starac mučno se ovamo dovu- 
kosmo, da te ganemo, da nam ga odpustiš. Putem sla¬ 
bi i bolešljivi starac ožedni od truda i sparine, on ne- 
može s mjesta, smiluj se, smiluj, jednom kapljom vode 
mogla bi ga spasiti, pa ti mi i nju okrutno uzkraćuješ ? 
(Grmljavina čuje se čisto blizu i traje dok udari grom.) 

Barbara 

(kao prije.) Otale s njom, ako vam je glava mila! 
Cvetka. 


Ne, ne, ako te je bog stvorio! 

Barbara 

(u najstrašnijem gnjevu.) Otale, ubila te žarka striela! 
Štam 

(podigne Cvjetku silom.) Bježi, bježi, jer znaj, otac 
ti je u tamnici poginuo, a starac ti je već mrtav. 

Cvjetka (u strašnom zdvojenju.) 

Ha!!! (Pokaže prstom na Barbaru.) Ha! To si učinila 
ti, ti ubojička čupo! 

Barbara 

(izvuče razjareno lovski nož i hoće na nju da nasrne.) 

Cvjetka. t 

U pomoć, U pomoć! (Pobjegne. — Glasba.) 

(Udari strašan grom i vatra zabukti; svi u velikoj smutnji razbjegnu 

se.) 

' Barbara 

(u velikom strahu .stoji kao prikovana, cielo pozor igte obastre gusta 
tmina, zemlja se otvori, i iz nje ukaže se duh Benkov, biela prilika s 
bielora kosom i bradom.) 

Dah. 

Stani! Ti si svoju svrhu postigla. 

Barbara 

(uzdrma se i u najvećem straha sluša što slieđi:) 

Duh. 

Već jedanput ja s’ ukaza tebi, 

Ali meni poslušna ti ne bi. 

Ti si mogla izbavit se bila — 

Od pokore* svemoguća sila 
Ko dan tamu, sva bi zla ti diela 
Razpršila, — no ti nisi htiela. 

Koi se kaje, blagom bogu moli, 
Tom procvjeta isti kamen goli, 
Njegova je milost bez sve mjere, 
Jedna suza reku krvi pere, 

Ako samo izvire iz grudi, 

Kojom više duh nevlada hudi. — 

Ja ti dadoh blagi savjet ovi; 

Ti nehtjede začet život novi, 

Na toliko grieh sa tobom svlada. 
Zato tvoju Osudu čuj sada: 

Ti učini mnoga zlobna djela, 

No od svijuh, koja si izvela, 
Najveće je ubitstvo, zla zveri, 
Verovike, Desinića kćeri, 

Kojoj dati smrt učinilo je 
U kupelji bezčovječje tvoje, 

I onoga sedoglavca bjedna, 

Koi dodje k tebi, zmijo jedna. 

Da jedinca izprose mu suze 
Iz okrutne nepravedne uze. 

Njemu nebi uslišana želja, 

Ti mu ubi sina hranitelja, 

Kojega ti pusti posret puta, 

Da ga skonča tuga, žedja ljuta. 

To oprostit nemogu nebesa, 

Grieh toliki užasom ih stresa. 

Upri amo tvoje grješno oko, 

O upriga na nebo visoko : 

Gle pred licem pravdenoga Boga, 

Tamo kleče žrtve grieha tvoga, 

Vapiući, da te gr omi smrve, 

0 ti gadni i otrovni crve! 

(U nebeskoj svjetlosti ukažu se duhovi Desinićevi i staroga Taliana.) 
Upri oči ti prilike ote, 

I u grudih, pune zle grjehote, 

Udubi ih, da u njoj ostanu, * 

Dok napokon oni čaši svanu, 

Kada posle svršenog naloga 
Na vječni mir glas te zovne Boga. 

(Prilike izčeznu i opet se vrati prijašnja tmina.) 

Na koljena, i čuj'božje slovo! — 

Vječna sila nalaže ti ovo: 

Bludit moraš, o grješnice smjela, 

Na tom svietu, tvoreć dobra djela, 

Dok svak' tvojih činovah pakleni', 

Jedno dobro djelo nezamjeni. 

Što se pako te dvie žrtve tiče, 

Umuknut će vapaj im, što viče 
Za osvetom, jedino tek tada, 

Kada nadješ djevu, kojom vlada 
Vatra strasti, a za tudju dati 
Sreću svoju ipak se nekrati. 

To je jedno, a sad čuj i drugo: 

3* 

Ti bluditi moraš tako dugo, 

Dok nenadješ skupca sjedoglava, 

Koi svu svoju imovinu dava 
Za žraulj*) vode, žeđju da ugasi 
Svomu bližnjem, i život mu spasi. 

O sve sile napni sada svoje, 

Da čim prije stigneš ovo dvoje. 

No tek dobra sretstva upotrebi, 

Druga nisu dozvoljena tebi. 

Ali ipak na tom mučnom putu, 

Za olakšat zadaću ti ljutu, 

Ova ti se daje još sloboda, 

Da svakomu od čovječjeg roda, 

Ako uzlitješ, koje god ti drago, 

Dati možeš ove zemlje blago. 

Nakon još ti ovu milost dade 
Svemogući. Tvoj da nesaznade 
Nitko udes, i kako te nesta, 

On će stvorit drugu sliku s mjesta, 

Koja, posve slična licu tvome 
Nieko vrieme još na svietu tome, 

Nastavit će život tvoj opaki, 

A u tvoje porodice raki 
Zatim ležat do časa onoga, 

Kad na pokoj glas te zovne Boga. 

(Opet maline rukom, i na zemlji ležeći ukaže se jedna prilika, koja 
je Barbari sasvim slična. Izvana čuje se vika: 

Ovamo, ovamo! Ovdje mora biti. 

Dult. 

Idi, idi, da postigneš svrhu, 

Nepodlegla tvome teškom trhu! (izčezne,) 


*) Žmulj: časa. 

Prizor jedanaesti. 


Prijašnja, Štaill i svi koji u 9. prizoru na pozorištu bijahu. 

(Dotrče k gore imenovanoj prilici, nu Barbare neopaze i zaviknu:) 
Ha, evo je, hvala bogu! (Čim oni priliku osove, i to tako, da 
joj se lice nevidi, kad ju odvedu, digne se Barbara, sklopi ruke moleći 
i otidje polagano i žalostno. Sjajna luč opet po svem pozorištu zasija.) 


Zavjesa padne. 

CRNA KRALJICA, 

Izvorna čarobna gluma s pjevanjem u 2 razdjela. 

BARBARA, pod iminom grofice Svetozarevićke. 

Gospodin SRNAC, glavničar. 

ASPAZIA, njegova supruga. 

RADOSLAV TJMJETNIO, bogati mladić, Slan dobrovolj¬ 
noga kazalištnoga društva. 

GAŠPAR GEGIĆ, trguje sa žigicami. ' 

ŽIVAN, njegov sin, djak, komu ima 16 godinah. 

LJUBICA, njegova netjakinja, uboga švelja. 

SMILJANA, njezina prijateljica. 

BRČKO, sluga grofice. 

Jedan odvjetnik. 

Duh Benka. 

Jedan sluga grofice. 

Čin biva u Zagrebu, stranom u kući grofice Svetozarevićke, stranom u 
stanu Gegićevom četiri sto godinah poslie predigre i to u godini 184*, 
u drugom činu samo za 6 mjesecah kasnije. 

RAZDJEL PRVI. 


(Siromašna, nu čista soba kod Ljubice. S desna i u sriedi vrata, s ljeva 
prozor, na kojem je mnogo cvieća. Pokućstvo je prosto.) 


Prizor prvi. 

Ljubica i Smilja na. 

(Obadvie sjede za stolom na ljevoj strani i šiju.) 

Ljubica. 

(za malom stankom uzdahne) Ah! 

Smiljana. 

Ti uzdišeš ? A zašto ? 

Ljubica. 

Ja ti nemogu kazati zašto, nu samo toliko znam, 
da mi je svaki put lakše, kad uzdahnem. 

Smiljana. 

(prieti joj prstom.) Ljubice, Ljubice, ja nešto opažam. 

A što? 


Ljubica. 


Smiljana. 

Da ti stopram od onda uzdišeš, od kako smo u 
kazalištu posliednji put bili, meni se sve čini, tebe je 
Persival začarao. 

Ljubica 

. (u smetnji.) Šta ti na um pada! Ti se varaš. 


Smiljana. 

Molim te netaji, od kako si š njime nekoliko pu- 
tah govorila, nije te moći više poznati. Zar ti misliš, 
da nisam vidila, kako ti uvjek za gospodinom Umjet- 
nićem škiljiš, kad ide tamo prieko grofici u pohode i 
kako se on često prama tvojem prozoru obraća i upire 
u tebe svoje oči? 


Ljubica 

(odvažno.) Ti istinu govoriš, ludo bi bilo, # da tajim, 
a zašto? D&, ja sam se u njega zaljubila, kad je ono- 
madne Persivala predstavljao. Bože moj, zar je to grje¬ 
hota, što u potaji čovjeka ljubim, kojega svi ljube i mi¬ 
luju, akoprem bi bolje za mene bilo, da ugasim ovaj 
žar, jer sve više uvidjam, da ljubim bez nade. 

Smiljana. 

Zašto bez nade? Nisi li ti ljepa i poštena dje¬ 
vojka? 

Ljubica. 

O molim te nelaskaj! Poštena jesam, nu uboga 
kao miš u prosjačkoj kući. Ja i on, kolika razlika! On 
sin tako bogate i mogućne kuće, koi tolikih silnih prija- 
teljah, koi tako sjajnu budućnost pred sobom ima, a ja 
uboga djevojka, za koju nitko ni nezna. Ne, ne, na to 
nesmijem ni pomisliti. Drago bi mi bilo, da sam ja na 
primjer ona grofica tamo prieko, ali tako — 

Smiljana. 

Čuješ Ljubice, govorimo iskreno, ja mu baš ni 
nebi mogla zamjeriti, da se u groficu Svetozarevićku i 
zaljubi, jer su toliki liepi božji darovi u njoj sjedinje¬ 
ni i ona toliko dobra čini — 

ljubica 

(uzdige.) Žali bože, pravo govoriš. No i mi smo 
joj zahvalnosti dužni. I nama je već mnogo dobra uči¬ 
nila, dala nam je radnje i podupirala nas je na sve 
moguće načine. 

Smiljana. 

I eto sad se opet za tvoga sestrića Živana zau¬ 
zela, obukla ga od glave do pete i na svoje ga troško¬ 
ve školati daje. — To je veoma liepo od nje, jer nje¬ 
gov tvrdi otac nečini baš ništa za njega, on samo sje¬ 
di na svojem blagu. 

Ljubica. 

Zar i ti tako misliš? 

Smlljana. 

Dakako, ja kao svi drugi, koji ga poznaju. Je li 
za svog sina sta učinio? Ha, ništa, baš ništa! 

Ljubica. 

Ti krivo sudiš, on svoga sina veoma ljubi, ali što 
će, kad je siromak; ono malo, što si svojom tužnom 
trgovinom zasluži, nemože ih hraniti. 

Siniljana. 

Govorila ti što ti drago, ja ti ipak velim, da je 
on tvrdica, komu nema para! (Breko iz vana kuca na vratili.) 

Ljubica i Smlljana. 

Unutra! 

(Opet kuca.) 
ljubica (glasnije.) 

Unutra! 

(Opet kuca.) 

Smiljana. 

Ali unutra! 

Prizor drugi. 


Prijašnji« Breko. 

Breko* 

(Veoma smješna osoba, nosi pod svakim pazuhom po dvie 
velike škatulje, a kako opazi djevojke, reče za se:) Ha, evo ih! 
samo dostojanstveno! (Hoteći snimiti šešir, padnu mu dvie ška¬ 
tulje, zatim hoće da ili digne, pa mu opet druge dvie padnu, hoće 
da ih uhvati, a pri tom padne mu šešir, a kad za njim segne, za- 
dene se nogama u škatulje i padne kako jc dug i širok posred sobe.) 

Sniiljaua i Ljubica 

(smiju se srdačno.) Ha, ha, ha! 

Breko 

(još sve jednako na zemlji.) Dobar dan! , 

Smiljana i Ljubica 

(kaogore.) Dobar dan! — Ha, ha, ha! 


Breko 

(digne se polagano, obriše si koljena a zatim za se.) Sad sa¬ 
mo dostojanstveno! (glasno i đostojastveno.) Milostiv po¬ 
zdrav od mene i moje grofice, i mi vam eto (pokaže na 
pođ) nekoliko malenkostih šaljemo na dar. Izvolite si 
to pobrati. 

Smiljana 

(pobira smijući se škatulje.) Liepa h vala, liepi Breko! 

Breko 

(za se.) Liepi Breko! 

Ljubica«. 

Izručite milostivoj gospoji moju zahvalnost i ka¬ 
žite joj, da joj ljubim ruku. 

Breko 

(za se.) Liepi Breko, samo dostojanstveno! (pruži joj 
ruku, kao da zahtjeva, da mu ju poljubi.) Izvolite! 

Ljubica 

(čini se, kao da toga nije opazila.) Vi ste evo malo prije 
nesretni bili. 

Breko 


(benasto.) Vi mislite što je malo falelo da nisam pao? O 
da ali (za se.) Tu se valja sad dostojanstveno držati (glasno.) 
Hm! — jest, vidite, ja sam tako nježne naravi, da me 
nitko oštro ni pogledati nesmije. A i neznam, čemu to 
je potrebno! Kako bi mogao čovjek, koga tako budala¬ 
sto pogledati, a kad sam malo prije stupio u sobu, to 
ste me Vi baš tako pogledali i— 

Ljubica (smijući se.) * 

0 molim, Vi ste jako uljudan! 

Breko« 


0 molim, samo kao što se pristoji. Mi znamo, što 
smo liepom spolu dužni. 

Smiljana (isto tako.) 


Mi Vam zahvaljujemo! 


Ljubica. 


Kako se milostiva grofica nalazi? ako smijem pi¬ 
tati. 


Breko. 


Hvala, tako, tako, — malo smo bolestni, kako se 
već kod nas gospode dogadja, to jest, dug nam je čas, 
i zato Vas danas pod večer malko k nama pozivljemo. 
(za se.) Kad je već jedanput grofica tako prosta, da ova- 
kove osobe pozivlje, moram to popravit, i ovaj nalog 
barem dostojanstveno izvršiti. (K Ljubici.) Jeste li me ču¬ 
li? Mi Vas pozivljemo! 


Ljubica i Smiljana. 


(začucijena.) Kako, Vi ? 


Breko. 

Nu da, ja i moja grofica! To je sve jedno, ja ili 
ona. (Za se.) Samo dostojanstveno. 

Ljubica. 

Moju zahvalnost na tu čast, i ja ću doći. 

Breko 

(nakloni se benasto.) 0 molim, čast će biti na našoj 
strani. Ali molim, sad još jedno pitanje: Stanuje li u 
ovoj kući gospodin »Tri za groš a ? 

Smiljana 

(čudeći se.) Kako? Tko? 

Breko 

(za se.) Samo dostojanstveno! (Glasno.) Gospodin »Tri 
za groš«! 

ljubica 

(smijući se.) Ah, Vi mislite moga ujaka. 

Breko 

(benasto.) Ja neznam, da li Vi tri ujaka za groš 
imate. (Zase.) To sam liepo kazao! 

Ljubica* 


Kako? 

Breko. 

Da’li Vi tri groša u mjesto ujaka imate. (Zase.) 
Samo dostojanstveno! (glasno.) Dakle, ako mu nije ime 
»Tri za groš«, kažite mi, kako se zove? 

Ljubica. 

Gašpar Gegić. 

Breko. 

Aha, Gašpar Gegić. Ali jelte, on nije Francuz ? 
Ljubica. 

Nije; zašto to^ pitate? Šta to znači? 

Breko. 


Ništa, ništa, nego znate, to ime udara veoma po 
sladkoj repi s bravinom, i upravo onako zvoni, kao da 
je po Savi u Zagreb doplivalo. Ali molim, ostavimo to, 
i kažite mi, stanuje li on ovdje? Ja mu imam nešto iz¬ 
ručiti. 

Ljubica* 


Da, da, on stanuje ovdje, ali ga sad nema kod 

kuće. 


Breko 


(zase.) Sada opet dostojanstveno! (Glasno.) Dakle 
molim Vas, mi — 


Smiljana. 

Tko je to — mi? — 


Breko 

(pogleda ju ponosito.) Kad kažem — mi — to onda 
mislim: ja i grofica, zapamtite si to, i nepresječajte mi 
uvjek rieči. Mi nemamo -vremena, da ga čekamo, i za¬ 
to mu kažite, da se k nama potrudi, mi imamo nešto 
važnoga š njim govoriti! 

Smiljana. 

Ali tko je to — mi — ? 

Breko 

(za se.) Samo dostojanstveno! (Glasno.) Ja i grofica. 

4 


Digitized by v^.ooQle 



50 


Ljublea. 

Dobro, dobro, bit' ćete služeni. 

Breko 

(nakloni se budalasto, zatim oholo.) Dakle nezabacujte 
naše milosti i nezaboravite što smo Vam naložili. (Metne 
Segir na glavu.) Mi Vam ostajemo dobrostivo naklonjeni. (Digne 
glavu pa od$.) 


Prizor treći. 

Prija š n j i bez B r e k a. 

Smiljana. 

Dosadan čovjek! Hvala bogu, da je jedanput otišo. 

Ljubica. 

Ja neznam da li bi se srdila ili smijala. 

Smiljana. 

Ni jedno, ni drugo, nego idi, da vidimo, što ti je 
grofica opet poslala. 


Ljubica. 

l 

Ali ne ovdje, nego uzmimo sve, pa ćemo u dru¬ 
gi sobi to mirnije razgledati, a ja ću si zajedno malko 
odjeću urediti, jer znaš, da moram ići grofici. 

Smiljana. 

Dobro, neka bude. Ajđ’mo dakle! (Uzmu škatulje i 

izdju.) 


W<WVWv- 


Prizor četvrti. 


Živan 

(ima mu 16 god., kretanje mu je žestoko i slobodno. Liepo je odieven.) 

(Sdm.) Živila narodnost! Živila grofica Svetozare- 
vićka, moja đobročiniteljica! Kako je to krasno, kad je 
čovjek liepo odieven. Jošte nikada ovakovih liepih ha- 
ljinah na sebi imao nisam. Sad se svagdje pokazati mo¬ 
gu, (suče si brkove.) u kafani, u kazalištu i na svakom ja¬ 
vnom mjestu, gdje se o narodnosti i o dobru domovine 
radi! 


Prizor peti . 


Živan i Ljubica. 

Živan. 

Ah, gospodično Ljubice! (vrti se pred njom u kolu.) No, 
kako ti se sada dopadam? (Pjeva.) 

4 * 


Digitized by 


Google 



Ljubica. 


Veoma dobro, baš te je liepo viđiti, i tako liepo, 
da te moram poljubiti. Dođji ovamo! 

Živan. 

Neću, ti lažeš. 

Ljubica. 

Kako ? 

Živan. 

Ja sam te svagda za dobru đomorođkinju držao. 
Ljubica. 

A dvojiš li sada možebiti? 

Živan. 

Dakako! Ti hoćeš da me poljubiš, a vidiš, da mo¬ 
ja haljina nije ćitava, da mi nešto fali. 

Ljubica. 

Kako to ? 

Živan. 

Da na glavi ništa nemam. 

Ljubica. 

Ali ja sam mislila, da si i novi šešir dobio. 

Živan. 

Duše mi, taj sam i dobio; ali čemu meni šešir? 
Ja neću da ga nosim. 


Ljubica. 

Da što ćeš? Ja neznani što bi ti falilo? 

Živan (lukavo.) 

Dobro dakle, pokazat ću ti što mi fali (izvadi iz dže¬ 
pa jedan fes, posadi ga na glavu i stupi ponosito pred nju.) Tako va¬ 
lja ! Sad đodjč ovamo, sad ću ti dati jedan narodni po¬ 
ljubac, da ti žile po cielom tielu igrale budu, kao da 
imaš u njima mravacah miesto krvi! (Skoči knjoj i poljubi 
ju i pjeva.) 


Ljubica. 

Živan, zar si poljudio? 

Živan. 

O ni najmanje! Ali kada ovakovu kapu na glavi 
imam, onda sasvim drugi duh u mene ulazi. (Suce si brko¬ 
ve i pjeva.) / 

Ljubica. 

Ali znaš Živane, da tvoj otac toga rado nevidi. 

Živan. 

Moj otac je isto tako dobar domorodac, kao što 
sam i ja. (pjeva.) 

Ljubica. 

To je sve pravo, ali on je u svom čednom siro¬ 
maštvu zaklet neprijatelj takova nečednoga ponašanja. 

Živan. 

Ta čednost je pretjerana; a što se siromaštva ti¬ 
če, to bi rekao, da mu nije baš čist posao, (lukavo) jer 
meni se sve čini, kao da moj starac ima novacab. 

Ljubica. 

Fuj, Živane! 

Živan. 

No, bilo kako mu drago, on se mora ipak sret¬ 
nim osjećati, da sam mu sin, kad na primjer kakva ha¬ 
labuka nastane, a ja sam prvi tamo; nemože li onda 
moj otac ponosito kazati: onaj mali vatreni djavolčić, 
to je moj sin! (pjeva.) 


Ljubica. 

Ali bi morao tvomu ocu poslušan biti. 

Živan. 

To i jesam, ali moj živahni duh netrpi nikakve 
uzde. (pjeva.) 

Ljubica. 

Sinoć te je zatvorio u sobu, da nikuda neideš, pa 
ti si skočio kroz prozor i stopram oko polnoći došao si 
kući. Gdje si bio tako dugo? 

. Živan.. 

Bio sam u kazalištu, a poslie je bila baklj ada, pje¬ 
vali smo davoriah i vikali »živio« da se je sve pušilo. 
(pjeva.) 

Ljubica. 

Kaži mi odkud tebi novci, da ti možeš ići svaki 
dan u kazalište? 

Živan. 

(suče si brkove.) Ja imam mojih đohodakah. 

Ljubica. 

Kak6vih dohođakah? 

Živan. 

Korepeticiah! 

Lubica (kao da mu nevjeruje.) 

Ti imaš korepeticiah? 

Živan (važno.) 

Dakako, — tri! 

Ljubica. 

» 

Ta ti si vas božji dan na ulici; kad ih opravljaš ? 
Živan. 

To ću kasnije učiniti; za sada sam si samo od 
svakoga za tri mjeseca u napred platiti dao. (pjeva.) 

Ljubica. 

Ali za boga, Živane, kako možeš takova šta či¬ 
niti? 

Živan. 

Nu, okanimo se toga. — Kako je, hoćeš li veče¬ 
ras samnom u kazalište? 

Ljubica. 

Neću! 

Živan. 

Večeras opet igra Umjetnić. O, da ti znaš, kako 
ga je sinoć opet liepo vidjeti bilo! I kako je liepo igrao? 

Ljubica (zaboravi se.) 

Je li? (Usmetnji.) Je li zaisto? 

Živan. 

O krasno, izvrstno! — Podji samnom. 

Ljubica. 

Išla bi, ali- 

Živan. 

Što ali? Nemaš novacah? Ja ću za te platiti. 
Ljubica. 

Ne, podnipošto! Ako podjem, to ću već sama 
platiti. 

Živan. 

Kako ti volja; nu za te novce, neka ti nebude 
žao. Ja bi volio, da nemam šta jesti, nego da si tu za¬ 
bavu uztegnem. 

Ljubica. , 

Ali ja moram grofici, jer me je dala zvati. 

Živan. 

Ništa zato, ti idi k njoj, pa kad bude vrieme, on¬ 
da ću ja po tebe doći. 

Ljubica 

(za se.) Ja nemogu odoljeti, da ga nevidim! (glasno.) 
Dobro dakle, ti se i onako grofici zahvaliti imaš, zato 
dodji, ja ću te tamo čekati, (otide.) 

Živan. 

Tako, i to je u redu, sad idemo. A1 će moji kon- 
školarci gledati, kad me najedanput tako nakinčena vi¬ 
de, pa k tomu još moj novi fes, (sjeti se na nešto) ali moj 
otac! tu valja na oprezu biti, jer ako me on sretne, bit 
će bogami batinah, (žestoko.) Pa nek bude, šta zato? sve 
za narodnost! (pjeva i otide.) 

(Dvorana u kudi grofidinoj: U dubljim velika vrata s izgledom u ba- 
šču, a uz nju obći ulaz. Sa svake strane vrata i prozori. Pokućstvo 
osobito bogato. — Muzika.) 


Prizor šesti. 


Barbara. 

(Ođievena kao u predigri i jako blieda dolazi žalostno s lieve strane.) 

Izmakoše Čaši, sati, dani, 

Izmakoše mjeseci, godine 
I stoljetja — a još udes brani 
Meni pokoj. Ufanje već gine, 

Da ću ikad svršit, što sud boži 
U gnjevu mi svojemu naloži. 

Četir veka ja već djevu tražim, 

Koja svoj bi plam žrtvovat htjela 
Za nuzljubu, i da toli ublažim 
Starca, kog je skupost obuzela, 

Da sve svoje dragovoljno dade, 

Za utješit svom bližnjemu jade. 

Zaman tražih četiri sto ljeta’ 

Svimi sretstvi takova dva stvora, 

Takvih nema posred ovog sveta, 

Bez uspjeha trud mi ostat mora. 

Jao meni, za me spasa nije, 

Na sye veke ovdje živit mi je. 

(Pokrije si lice rukama, a zatim poslie duge stanke:) 

No nezdvoji dušo pokajana, 

Bog je dobar, on tf ostavit neće. 

Ta po tebi cvjeta strana, 

Kojoj nekoć ti bi vir zle sreće, 

I unuci žrtvah strasti tvoje, 

Medju sretne tog se sveta broje. 

O nadaj se, da će ova djela 
Božja milost u račun t 9 uzeti. . . 

Ohrabri se! Napred! Budi smjela! 

Možebit ćeš ipak još uspjeti: 

Četir veka možno nać što nebi, 

Jedan časak može dati tebi. 

(Poslie dulje stanke mirnije, u kojoj kao da se na nešto dosjetila.) 

Da, čini mi se, one dve osobe, 

Za tu svrhu što ih obrah sada, 

Da imaju k tome narav obe, 

Tako starac, kanoti i mlada. 

U obima žarke strasti gore, 

No kadre su, da ih i obore . . . 

AT ako me i sad nada vara? 

Ah! sva drhćem! ali neka bude! 

Pokusimo još jedanput stara 
Naša djela, ponovimo trude! — 

Propadne Y mi i ta kušnja moja, 

Onda nema za me već pokoja! 

Napred dakle! Mešaj se medj ljude 
Hini, varaj, ko da ćutiš i ti 
Slast zemaljsku, premda samo hude 

Nepokoje grud ti može kriti: 

Ti prokletstvo osvjećaš jedino — 
Nepoznato tebi sve je ino! 

(Otiđje tužno kroz sredinu u baštu.) 

(Muzika sve živahni ja postaje i počima GaSparovu pjesmu svirati.) 


Prizor sedmi . 


Gašpar 

(čovjek od 50godinah; u jednoj ruci nosi malu škatulju sa žigicami, 
u drugoj rogažar i sviećnicu.) 


(Pjesma nuz muziku iz van a.) 

Tri za groš, tri za groš! 


1 . 

Svet se meni zato ruga, 

Sto ja vičem »tri za groš!“ 
AF najveća to nij' tuga, 
Ima veće tuge još. 


2 . 

Moja kuća čvrsto stoji, 
Za nju nema napasti, 
Na hiljade baš nebroji, 
No nemože propasti. 

3 . 

Veletržac mlog nemari, 

Što pun dugah ima koš, 

No neb’ imo da pazari 
Ko što ja sve tri za groš. 

Ja mislim, da mi mlogi zato nenavide, što ja kao 
velik trgovac tako čvrsto stojim, jer ja mogu u naj- 
strožjem smislu rieči kazati, da sam velik trgovac, jerbo 
čitavi ZagreL je moj dućan, a u njem vavjek i kupacah 
imade, i akoprem Hrvati, kao što su već činom dokazali, 
dosta vatre imadu, zato ipak još množinu mojih žigicah 
prodati mogu. Samo nesmijem razglasiti, da moja trgo¬ 
vina dobro ide, i da mi toliko donosi, jerbo onda za 
kratko vrieme nebi ja jedini u mjestu bio. Ja sam uvje¬ 
ren, u crnom fraku i s bielim rukavicama trčali bi po 
Zagrebu, i s najljepšim tenorom vikali bi: »tri za groš, 
tri za groš!« da bi se sve pušilo! Dok ja čedno svoju 
robu pod pazuhom nosim, ima mnogi trgovac krasan 
dućan, natrpan dragocjenom robom, — no na jedan 
put taj dućan oboli, te dobije mjenbenu groznicu, onda 
mu na vrata priliepe vizikatoru, i njega nema više, a 
ja još svejednako ponosito po ulici idem i vičem: „tri 
za groš, tri za groš! w da se angjeli na nebesih raduju. 
— Mene i moju kukavnu trgovinu ništ drugo neuz- 
držuje, nego moja čednost, moje dobro gospodarstvo i 
moji maleni zahtjevi, što ih činim! Odmah ću raztuma- 
čiti moju mudriju. Na primjer, jedna mati ima tri kće¬ 
ri, ona ih mnogo godinah već okolo vodi i nemože ih 
se nikako riešiti, a zašto? jer za svaku zahtjeva po 
nekoliko hiljadah. Kako bi ih se ona brzo lišiti mogla, 
da i ona viče: »tri za groš, tri za groš!« Čednost i 

dobro gospodarstvo dakle, prvi je uvjet za svakoga tr¬ 
govca. (ogleda se.) Ali kako je to? ja sam ovamo po¬ 
zvan, a nema nigdje nikoga, (gleda u basču.) Ah, netko 
dolazi, povucimo se malko natrag (učini to.) 


Prizor osmi. 


Grofica* B r c k o. P r i j a s n j i* 

Grofica (bogato, nu nepretjerano preobučena.) 

Je si li dobro izvršio moj nalog? 

Breko* 

Ja sam kazao, da mi nemamo vremena čekati, i 
zato neka odmah dođje; mi — 


Grofica 

(strogo.) Mi? tko je to? 


Breko 

» 

(zaboravi se.) Nu ja i grofi — (popravi se) Vi milo¬ 
stiva gospodjo grofica. (Za se.) Samo dostojanstveno. Pas¬ 
ja noga, to nije mala stvar, na jedanput odučit se od 
svih svojih navadah. 

Grofica* 

I još ga nema! Nu ja sam znala, kad tebe po¬ 
sij em, da će sve naopako ići. 

/ m • 

Breko. 

Ali molim pokorno, mi smo — 

Grofica 

(pogleda ga strogo.) 

Breko. 

Hoću da reknem, ja sam sve veoma dostojanstve¬ 
no izvršio; stvari sam predao dostojanstveno i — 

Grofica. 

Šuti! tvoja nesnosna ludost navesti će me još i 
nato, da te protjeram, a onda će te biti — 

Gašpar (straga.) 

Tri za groš, tri za groš! 

Grofica 

(za se.) Hvala Bogu! (ide k njemu.) 

Breko. 

To je laž! (za se.) O, taj je sada čuo, kako ja i 
grofica govorimo, kad smo medju sobom — to mi nije 
drago, ali samo dostojanstveno! (glasno.) Mi ćemo — 

Grofica 

(koja je medjutim s Gašparom potajno govorila, — k Breku:) 

Napolje! (zatim zamišljena stane nastran, sa strane smatra Ga- 
špara.) 

• % 

• % • V _ _ 

Breko 

(za se.) Ja nemogu đokučit, što ima s ovim prosta¬ 
kom na samom govoriti, ali sada samo dostojanstveno! 
(ide oholo mimo Gašpara i gleda ga prieko ramena.) 

✓ 

Gašpar 

(drži mu škatuljicu pod nos.) Tri za groš, tri za groš! 

Breko 

(zase.) On mi se ruga, sad samo dostojanstveno! 
sad ću ga uništiti (izvadi groš, zatim glasno.) Dajte ovamo! 

Gašpar 


(da mu tri smotke.) 


Breko 

(uzme i onda rukom pokaže na čelo i reče :) Mi imamo 
ovdje — 

Gašpar 

(presječe mu rieč.) Mi znamo, što Vi tamo imate; 
ćuvajte se, da se žigicama nepribližite, jer slama se 
lahko upali. 

Grofica 

(nestrpljivo.) No hoće Ii jedanput biti ? A NapoIje! 
Breko 

(uplašen.) Samo dostojanstveno! (Otrči.) 


Prizor deveti. 


Prijašnji bez Breka. 

Grofiea 

(za malom stankom.) Ja sam Vas pozvala, moj dragi, 
da Vas — 


Gašpar 

(presječe joj rieč.) Da postanete moja mušteria. O, 
kolika sreća! Molim, zapovjedate li tri za groš? (pruži 
joj škatuljicu.) Ja i moji rodjaci, mi smo Vama toliku za¬ 
hvalnost dužni, da Vas na osobit način podvoriti mo¬ 
ram! Izvolite dakle! Istina, da je samo prosta roba, ali 
ja zato ništa nemanje obskrbljujem njome i najveće ku¬ 
će. — O! nebojte se, ono malo sumpora, što uz plamen 
bukti, neškodi u kući, gdi je zrak čist, a u kući, gdi 
i onako smrdi, tamo se ni neosjeća; ako dakle zapovie- 
date? 

5 

Grofica 

(smijući se.) To nije bio uzrok mojeg poziva. — Ja 
sam Vas već dugo smatrala, i Vašu martjivost i Vaše 
dobro gospodarstvo dopalo mi se je veoma. 

Gašpar. - 

Zahvaljujem ponizno, nu čovjek čini, što može. 
Zla su vremena, a tako se moram truditi i mučiti, i 
buduć da nemam ništa za razsipati, izmislili su mi ne¬ 
ki zlobni ljudi, da sam tvrdica. 

Grofica 

(za se.) To je čovjek, kakova tražim. (Glasno.) 
Pustite, neka sviet govori, što mu drago —ja znam, da 
Vi to niste i odvažila sam se pomoći Vam i zato uložit 
ću kod Vas za tu svrhu jednu glavnicu od 500 for. 

Gašpar 

(radostno.) Pet sto forintih! (viče.) četiri za groš! 
Pet sto forintih! JeF to moguće? 

Grofica 

Slušajte dalje. Vi možete tom glavnicom uprav¬ 
ljati kako Vam je volja, Vi možete jedan mali dućan 
otvoriti — 

Gašpar 

(presječe joj rieč.) Dućan? Ne,' toga neću, zato je 
sadanje vrieme odveć opasno. 

Grofica 

Kako Vam je drago, činite kako znate, nu ja 
Vam samo taj uvjet stavljam, da dobitak, koi će ta gla¬ 
vnica davat, samnom podielite, i meni o tom svaki mje¬ 
sec račun položite. 


Gašpar 

(kao prije.) O, to hoću vjerno i pošteno. Ali dućan 
otvoriti, toga neću. Nego robe ću si kupiti, konje i ko¬ 
la, i postat ću kućarcem. 

Grofica 

(smijući se.) Ali to sve nećete moći za te novce 
kupiti. 


Gašpar. 

D&, dit, Vi pravo imate; dakle ću si kupiti ma¬ 
garca, ali ne, i taj stoji novacah. Šta mi treba konjah 
i magarca? Ja ću s&m robu nositi, i moj sin Živan 
neka nosi. 

Grofica. 

Bože moj! Vi ga valjda nećete sad iz učione uzeti. 

* 

Gašpar. 

Šta ćti, kad mi treba magarca. Nu svejedno, po¬ 
moći ću si na drugi način. 0, vidit ćete, kako će na¬ 
ša glavnica narasti; vidite kad sam ja trgovati počeo, 
nisam imao baš ni probijene mangure, a sada hvala 
bogu- 

5 * 

Grofica. 

Nu sada? Što sada? 

Gašpar 

(za se.) K. vragu! (Glasno — u smetnji.) Sada, sada, 
to jest, ja sam hteo da kažem, d k 7 d h, sada takodjer 
ništa nemam. (Zase.) MaF se nisam izdao! 

Grofica 

(za se.) Ja se nisam prevarila, on je takov, kako¬ 
va trebam. (Glasno.) Evo dakle novacah! (daje munova- 
cah.) Pismena ugovora nam netreba, ja se oslanjam na 
Vaše poštenje. 

Gašpar 

(uzme naglo novce.) Pravo činite, osvjedočit ćete 
se o mojoj pravednosti i vidit ćete, ako i nedobijemo, 
da ništa nećemo ni izgubiti, (poljubi na strani novce.) 

Prizor deseti. 

Prijašnji i Breko. 

Breko. 

Gospodin Srnac sa svojom suprugom i gospodin 
Umjetnić čekaju u maloj dvorani, isto tako i ona dje¬ 
vojka. 

Grofica. 

Ja ću odmah doći. 

Breko (otiđje.) 

Grofica. 

Dakle pri tom ostaje, gospodarite dobro, i sjetite 
se našega ugovora, (otiđje.) 


Prizor jedanaesti . 


Gašpar (sam.) 

(Govori za njom.) Dakako, dakako! budite sasvim 
spokojni, sve je U redu, (vrati se i poljubi opet novce.) Ah, 
kako bi to liepo bilo, da mogu te novce k mojima spra¬ 
viti, koji već u mojem sanduku spavaju ali žalibože, to- 

ga nesmijem, nego dobitak, dobitak, taj ću marljivo 
spravljati. — Pomnjivo ću raditi (viče.) Pet sto za 
groš! ali ne vragu, tri, tri za groš. — Sva ću sretstva 
upotrebiti, da mogu steći samo novacab. Izvan moga 
trgovanja svaki večer ići ću još i u narodno kazalište i 
dat ću se tamo upotrebljavat kač štatist, te tako uz ostalo 
pobirat ću i onih deset krajcarih, što svaki za to dobiva. 
Istina, malo je to, ali je zato i lahko zasluženo. Obuku 
me u kakvu haljinu pa onda s drugimi u zboru vičem 
»živio!« ili »smrt!« ili »ubite ga!« ili se pako malo na¬ 
smijem »Ha, ha, ha, ha!« to je sve. O i danas ću po 
mojih deset krajcarih ići. Sve bi dobro bilo, ali sve mi 
se čini, kao da moj Živan, dok ja tih deset krajcarih 
služim, osam grošićah za ulaz plaća, jer bi rekao, da 
je svaki dan unutri. Vražji dečko, on mora svagdje 
nazočan biti. Kako sam mu strogo zabranio nositi cr¬ 
venu kapu, no sve zabadava, ali to nesmije više da 
bude; dakako sviet bi kazao: Gle Gašpara, on veli 
da nema novacah, a eto mu sin nakićen kao dodola i 
nosi crvenu kapu! Večeras i svaki večer odsele, kad¬ 
god se bude hrvatski igralo, zatvorit ću njega i njego¬ 
vu kapu, pa da mi nebude mogao opet kroz prozor 
skočiti, to ću prozor čvrsto izvana pribiti. — Pet sto 
forintih! (poljubi novce.) Ajte samnom, ajte, da vas oživim 
i umnožim — o dragi moji novčići, moje jedino vese- 
lje.(Još ih nekoliko putah poljubi, zatim ih pomnjivo zamota i nje¬ 
žno ih metne u prsni džep.) Tako, ovdje počivajte medjutim 
moje mile ptičice, grijajte se na mom srcu, da mi još 
mnogo, mnogo drugih dovabite, a sad na posao! (poljubi 
ih i iduć viče:) Tri za groš, tri za groš! (otidje.) 

Prizor dvanaesti . 


Srnac i Aspazia (s ljeva.) 


Aspazia. 

Ja nemogu dokučiti ovu groficu — tako bogata i 
visokoumna gospoja, pa tako prosto društvo. Kažite mi 
gospodine supruže, tko je ta djevojka? 

Srnac. 

Koliko sam čuo, to je uboga švelja (za se.) Ali mi 
se veoma dopada! 


Aspazia. 

Hm, švelja, pa kako se taj Umietnić š njom za¬ 
bavlja! (za se.) O da zna, kako ga ljubim! 

Srnac* 

A da, to je takodjer prosto. Pa ju nagovara, da 
se posveti narodnom kazalištu, koje neki tako zvani 
domorodci namjeravaju učiniti stalnim zavodom. Pa ka¬ 
žu, da će i neki od sadašnjih dobrovoljacah k njemu 
pristupiti, po toj prilici i taj Umjetnić, koi je za tom 
budalaštinom sasvim poludio. Baš će si osvietlat lice. 
On tako bogat čovjek, pa da postane još komediašem 
iz samoga domorodstva; nije li to smješno! Ha, ha, ha! 
Nemogu ga živa vidjeti, što je tako prost! 

Aspazia* 

I ja, i ja! (zase.) Poginula bi za njim! (glasno) On 
je i meni nesnosan! 


Prizor trinaesti. 


Ljubica, Umjetnlć, grofica, Breko i prijašnji. 
Umjetnić. 

Ne, Ljubice, Vi mi se uzalud uklanjate. Vi takvih 
sposobnostih ža našu umjetnost imate, da Vam neću da¬ 
ti prije mira, dok mi neobećate, da ćete pokušati igrat, 
(govori tajno fi njom nadalje,) 


Aspazia. 

(Smcu.) Eto opet, na što ju nagovara! Kako je 
to dosadno, da samo te djevojke neviđim. (za se) O, ka¬ 
ko me muči ljubomornost. 

Srnac. 

Baš da je dosadno (za se.) Kako je samo uljudna 
š njim — iz kože bi skočio! 

Ljubica. 

Ja se neusudjujem! 

Umjetnić. 

A zašto ne? Opisao sam Vam već sve radosti i 
veselja, koja su stim životom skopčana, a izvan toga 
(tajno i naglo) učinite meni to za ljubav, jer (nježno) ne- 
mogu više da tajim, ja Vas već odavna vatreno ljubim! 


Ljubica 

(uplašena.) Bože! (govori opet s Umjctnićem.) 


Aspazia 

(za se.) Ona ga je bogme ulovila! 

Srnac 

(za se.) Pukao bi od jeda, taj će ju vjetrenjak pre- 
đobiti. 


Grofica s ljeva — Breko sa sredine. 

* 

Grofica. 

(Umjetniću i Ljubici.) Nu zar vas dvoje jošte se ni¬ 
ste pčgodili? O, to je težak posao! 

Breko 

(metne svjeće na stol, pa zatim tiho grofici.) Jedan đe- 
čak s crvenom kapom stoji u prednjoj sobi, bezobrazno 
derište, pravi gursuz i reče mi: ako ga nepustim unu¬ 
tra, da će mi razbiti glavu, (govori s groficom tajno nadalje.) 

Ljubica. 

(žalostno.) Molim Vas, štedite me, ja sam uboga dje¬ 
vojka. 


Umjetnić. 

Molim Vas Ljubice, primite moju ponudu, i onda 
ćete imati priliku, bližje se spoznat samnom i osvje- 
đočit se, kakove poštene namjere prama Vama u srcu 
gojim! 


Grofica 

(Breku.) Pusti ga unutra! 

Breko 

(izidje i vrati se sa Živanom, kojemu on svejednako smješnim 
kretanjima nešto dokazuje, a Živan mu opet tajno šakom prieti.) 

Srnac 

(za se.) Ako to šaptanje na skoro neprestane, to ću 
se još pred mojom izdati. 

Aspazia 

(za se.) Jedva se držim. 

Grofica 

No Ljubice, zar se još nisi odvažila? 

Ljubica. 

Ja se bojim! 

Srnac 

(gnjevno.) I pravo ima! 

Aspazia 

(porugljivo.) Gospodine Umjetnicu, nemojte ju tako 
žestoko nagovarati. 

Uinjetnić. 

Aj — a zašto ne? 

Breko 

(poluglasno živanu.) Kakovo je to ponašanje u našoj 
dvorani? Mi smo — 

Živan. 

Šuti majmune! 

Breko« 

Šta majmun? Ja i grofica? 

Umjetnić 

(pruži Ljubici ruku.) Dakle ? 

Grofica* 

No, Ljubice, u ime božje, s&rčano napred! 

Ljubica 

(za se.) Ja nemogu đrugačie, ja ga odveć ljubim. 

(glasno.) Neka bude U ime božje! (udari u njegovu ruku.) 

Grofica Napokon! 

Umjetnić Tako valja. 

Srnac 

(zase.) K vragu! 

Aspazia 

(za se.) Ja ću pasti u nesvjest! 

Živan. 

Šta se tu zbija? 

Breko. 

Šta te briga. 

Živan. 

Šuti, vražji jazavče! 

Breko. 

Šta, jazavac— mi, ja i grofi—? 

Srnac 

(za se.) Sada ju ima u svojim pančama! 

/ 

Aspazia 

(samo da neplače.) Liepi mladiću, sada si za me iz- 
gubljen. 

Srnac 

(porugljivo.) To nisam ni pomislio, da je gospodin 
Umjetnić tako vatren domorodac! 

Umjetnić. 


A zašto ne? 

Živan 

(žestoko.) Domorodac? tko je domorodac? 

Breko. 

Šuti, šta te je briga. 

Živan 

(zamahne.) Mani me se, inače ćeš dobiti po nosu! 

Breko. 

Ha, to je preveć — po nosu — ja i grofica? 
Grofica. 

Mila Ljubice, ja ti sve dobro želim. Lahko ćeš 
proći strmu stazu, na kojoj imaš poštena (pokaže na 
Umjetnića) vođju! 

Srnae 

(za se.) Ja nemogu mučati, ja ga moram malko 
obrisati. (glasnoiporogljivo.) Dakle pošlo Vam je za rukom, 
omamit jednu ubogu dušu? 

Umjetnić 

(strogo.) Kako to mislite? izjasnite se točnije. 

Aspazia. 

Moj suprug ima pravo, kakav izgled ima ta za- 
bludjena sirota? (Ljubici.) Šta Vam je obećao? 

Ljubica. 

Nisu me obećanja na to prinukala, da se k tomu 
odvažim, već nešto sasvim drugoga. 

Grofica 

(za se.) Bože, hvala ti 1 

Srnac i Aspazia 

(porugljivo.) Tako ? 


Ljubica 

(s početka malo u smetnji, zatim sve vatrenije.) Jest, iz 
ljubavi prama narodnosti i umjetnosti samo odvažila 
sam se na to pristat, a gospodin Umjetnić bio je tako 
dobar, meni za prvi početak u ime društva obećati 
mjesečnu podporu od 30 for. 

Aspazia 

(kao gori.) Zaisto? Nu jeftinije se niste mogli pro¬ 
dati? 

Umjctnić ) 

i [ Šta rekoste gospodjo? 

Grofica ) 

Ljubica 

(žalostno.) Ah, to je prvi trn na mojoj novoj stazi. 

Živan 

(skoči napred.) To je gadno! No neka te to nesmeta; 
ovakovi ljudi samo one eiene, koji na hiljade sigur¬ 
noga dohodka imadu! No gospojo, ja Vam kažem, po¬ 
štujte krepostnu djevojku, pa bila ona u palači ili na 
kazalištu. 


Srnac i Aspazia. 

Kakav je to jezik? 

Živan. 

Da engleski nije, to čujete. Ljubice, ti si se na¬ 
rodnosti posvetila, i ja ti evo u ime svega naroda za¬ 
hvaljujem. — Sto može jedan narod većma uzpalit k 
svemu, što je liepo i veliko, nego dobro uredjeno ka¬ 
zalište u onom milom jeziku, koi je on usisao s’ maj¬ 
činim mliekom. Stujte dakle ljude, koji riečju i činom 
rade za tu narodnu svetinju. Tko taj zavod prezire, 
tomu nije stalo do prosvjete svojega roda, taj se pre¬ 
tvara, kad se naziva domorodcem, taj tog imena neza- 
služuje! 

Srnac* 

Kolika bezobraznost! 

Umjetni«. 

Tako je. To je izraz nepokvarena, pravim rodo¬ 
ljubljem ogrijana srca, sve ostalo nije nego izlika, pod 
kojom se krije bezdušnost i gadna sebičnost. Tko izgo- 
vorah traži da opravda svoju hlađnokrvnost prema na¬ 
rodnim zavodima, taj laže. Licumjeri, koi kaže: Ja sam 
za cielo rodoljubac, ali tko da ide u narodno kazalište, 
kad su predstavljači još sami početnici ili u igri, ili 
u jeziku, kao da je Eim sagradjen bio u jednom danu, 
kao da može biti savršetka bez početka! Gledajte, da 
se desetak godinah uzastopce igra, neprezirajte one, 
koji se teškoj kažalištnoj umjetnosti posvećuju, već ih 
cienite po zaslugi, pokažite činom, da neimate više 
onih smješnih predsudah prama kazalištnom stališu, pa 
bit će i kod nas, ko što je drugdje, i mi ćemo porazmjer- 
no imat umjetnikah, kao što ih imaju i drugi. Vreme¬ 
na i nege treba svakom plodu, da dozreli, no kako da 
dozreli, kad ga ne negujemo, već uništujemo pred ho¬ 
rom. Ne, tko pupoljakah neneguje, tomu nije stalo ni 
do cvieta, (pogleda prezirno na Srnca) taj samo hoće da 
liepom krinkom sakrije svoju gnjusnu rugobu .(okrene mu 
ledja.) 

Srnac 

(zase.) Da taj toliko govori, tomu se nečudim. 
(glasno.) Ali tko je taj dečko — tko je on? 

Breko. 

Smijem li ga napolje baciti? 

Aspazia. 

Tko je taj drzoviti dečko? 

Grofica. 

Sestrić ove djevojke, i moj branjenik! 

Živan 

(poljubi grofici ruku, zatim ćutljivo.) Koi će Vam do gro¬ 
ba zahvalan ostati. 

Srnac 

(nježno k Aspaziji.) Ljubezna gospođjo suprugo, mi 
ćemo se udaljiti (k Breku) moju kočiju (za se.) Ja na že- 
ravki stojim! 

Aspazia 

(nježno.) D&, mili supruže, ja sam pripravna (za se.) 
Ah, ja ĆU za njim poginuti! (pogleda nježno na Umjetnića.) 

Srnac 

(pruži joj ruku, zatim nježno.) Mila suprugo! (za se.) Kra¬ 
sna djevojko! 

Aspazia 

(isto tako.) Ljubezni supruže! (za se.) S bogom mo¬ 
ja radosti! 

Živan 

(za se, porugljivo.) Idite, stare mačke! 

6 

Srnac i Aspazia 

Mi se preporučujemo! (obće klanjanje, grofica ih prati 
do vratah.) 

Ljubica« 

Ako dopustite, milostiva gospodjo, to će mo se i 
mi udaljiti, jerbo Živan je po mene došao. 

Grofica. 

Idi Ljubice, i izbij si taj neugodni dogodjaj iz 
glave. 

Umjetnić. 

Ljubice, ako dopustite, to ću Vas ja pratiti do 

kuće. 

Ljubica. 

Hvala Vam, Živan će me pratit. 

Umjetnić. 

Ali kad Vas liepo molim. 

Ljubica 

(srdačno.) Nu, neka bude. 

Umjetnić. 

Milostiva gospodjo! (poljubi joj ruku.) Ja sam Vaš po¬ 
korni sluga. 

Grofica. 

S bogom dragi Umjetniću! S bogom djeco! (živan 
i Ljubica poljube joj ruku, i svi otidju.) 

t 

Grofica (sama.) 

(Muzika. — Grofica se vrati, zatim uzhićeno.) 

Nada sjaje, u njoj srce bije, 

Koje prava čista ljubav^ grije: 

Žestok plamen, no plamen s nebesa, 

Koi je kadar praviti čudesa! 

Ako me itko od zemaljskih spona 
Izbaviti može, to je ona! 

O nebeski vladaoče mili, 

Tvoj uslišaj stvor, koi k tebi cvili, 

Da mu vječni pokoj jednom sine, 

U mukama pakla za kim gine. 

Velike su, ćutim krivnje moje, 

No je veće milosrdje tvoje! (Otidje.) 


Prizor četrnaesti. 

Breko 

(izvana.) Sta — meni to i grofici? Stani lopove, 
sastati ćemo se drugi put! (unidje i gleda si rebra.) Ne, to 
je ipak preveć, taj dečko je vragu iz torbe skočio. 
Kako me sada na stubah sretne, skoči k meni i fisne 

6 * 

me u rebra, da sam euo sve, kako angjeli u nebu Kralje¬ 
vića Marka pjevaju. Meni to, meni, prvom služitelju i 
povjereniku grofice? No i pravo je. Zašto se moja gro¬ 
fica upušća u poznanstvo s ovakoYimi prostaci! JeF to 
nuždno? Da toga nije, nebi nas baš ništa uznemiriva¬ 
lo, pa kako liepo bi to bilo, jer pravo reći, ja i ona 
tako dobro skupa živimo, da nije već bolje moguće. 

Pjesma. 

Ja i moja grofica 
Mi smo tako dragi, 

Lukavi ko jopica, 

Kano ptice blagi! 

Kad s’ idemo šetati 
Okolo tri sata, 

Svet nas stane gledati, 

Ko krave na vrata. 

Groficu su motrili 
Mladići kroz staklo, 

/ Kad su na me gledali, 

To im se izmaklo. 

Pred kafanom sjedaju 
Pa se goste s kafom, 

Groficu pozdravljaju, 

Mene dekle škafom. 

Kad je vreme k obedu, 

Ala ti se žure, 

Samo da nepojedu 
I iste tanjure. 

Još bi rado pjevati 
Baš mi se i hoće, 

AP nP lahko izmišljati 

Baš ni bedastoće. (Otiđje.) 


PROMJENA. 

(Uboga soba kod Gašpara, u srieđi i na ljevoj strani vrata, na de¬ 
snoj s pravim staklom; napred na desno stol, na njem lampica, pri 
stolu stolica. U dubljini jedan seljački sanduk i jedan krevet, sve 
po siromaški; na vratima na ljevoj strani viesi mala sjekira.) 


Prizor petnaesti . 

(Muzika.) 

fj i v a n poslie G a š p a r. 

Žtvan 

(sam, sjedi na sanduku i spava, iz daleka se čuje bubnjati 
obća koračnica, a on se polagano počima kretati.) Šta, na ju¬ 
riš ? Dobro, dobro, (bubnjanje se čuje sve bliže — probudi se.) Šta 
je? Šta to bubnjaju? (rali si oči) gdje sam ja? (sjeti se) 
gle zbilja, ja sam zatvoren, i od same nevolje zaspao 
sam. (bubanj e čuje se sve bliže.) Ali šta je to? (gleda kroz pro- 

zor.) Kako straže tamo amo bježe! Sve vani živi, a ja 
da spavam? —Toga neće biti! (ogleda se.) Gdi je moj fes? 
(sjeti se.) Aha, tamo (trči k sanduku, ali nemože da ga otvori.) 
Zatvoren — šta ću sad? Ah, netreba mi kape, samo 
napolje, napolje! (trči kvratma, ali ih otvorit nemože.) Žarka 
strielo! otac je zatvorio mene i kapu! (bubanj sasvim bli¬ 
zu, a napolju krika i vika.) Moju kapu! (trči k sanduku i drma 
ga, zatim potrči k vratama i stane i š njima drmati.) Otvorite, 
otvorite, ako boga znate! (obazre se zđvojeno.) Ha, kad 
neide s dobra, to ćemo silu upotrebiti. (opazi sjekiru.) 
Ha, moju kapu! (Razlupa sjekirom sanduk i izvadi kese s no¬ 
vci.) Šta je to? novci? Ja neću novacah, nego moju 
kapu! (Razbaca po sobi kese i haljine, što su u sanduku, dok 
kapu najdje, koju u vis digne.) Živio! (Metne ju na glavu i ho¬ 
će kroz prozor napolje, ali opazi da je prozor zatvoren.) I ovdje 
Ćemo si pomoći! (uzme sjekiru, razbije staklo na prozoru i otvo¬ 
ri ga.) Živio! (baci sjekiru i skoči kroz prozor napolje. — Na 
to stupi Gašpar unutra u teatralnoj odieći kao Statist, u ruki veliko 
koplje — trči k prozoru.) 

Gašpar. 

K vragu, Živane, što radiš? (vidi razbita stakla.) A joj, 
a joj! kuku lele, to će barem 40 krajcarih, i to u sre¬ 
bru stajati. Joj meni, gdje da smognem tolike novce! 
(čupa si u zdvojenju kosu, na jedanput opazi kese na podu i raz¬ 
bijen sanduk i stane kao okamenjen.) Ha, Šta je to? — raz¬ 
bacane moje kese! Sine! sine! ako jedna samo fali, — 
bolje da se nikad rodio nisam. (Drhćući pobira i prebraja ih.) 
Ah, sve su, sye i neđotakuu te. 0, vi moje jedine sla¬ 
sti! (legne se na njih.) Od vas me sad samo smrt raztavit 
može! 

Zavjesa padne. 

(Soba kod Gašpara, kao i u prvom razdjelu; razbiti prozori za¬ 
krpani su papirom.) 


Prizor prvi. 


Gašpar (sam.) 

Ovako čovjeka božja kaštiga postigne, kad je la- 
koman. Evo, toga imaš. Da nisi bio takov, nebi na to 
došao. Kako je liepo moja trgovina evala, svaki mje¬ 
sec, kada sam s groficom računao, kazao se je očevi¬ 
dan dobitak, a sada nema ništa više, odnio vrag na je¬ 
danput glavnicu s kamatama. Ali pravo mi je, pravo, 
zašto sam moje žigice ostavio i postao kramarom? Sa¬ 
da u mjesto žigicah ima mene tri za groš! Sta sam sa¬ 
da s groficom čineći? Kako ću se š njom pogoditi? Ja 
bi baš mogao one novce naknaditi, ali onda bi morao 
svojih vlastitih načeti, a toga nemogu, tako mi boga, 
toga nemogu. Nedam ništa, baš ništa, i kako god bi 
rado, da budem pošten, pod tu cjenu nije mi moguće. 

Neka mi uzmu, ako mogu, ta ja nemam ništa. Istina, 
svako zlo ima i svoje dobro, tako sam se tom prilikom 
izlagao, da su mi oteli i one novce, koje je bio onoma- 
dne Živan u mom sanduku našao. Sad sam barem mi¬ 
ran, sada barem sviet neće misliti, da imam novacah, a 
ipak su svi tamo u mom sandučiću — ništa nefali, na¬ 
suprot jošt ih malo više ima — ali svejedno, ja ipak 
ništa nedam — baš ništa. (Netko kuca na vratih. Vas uplašen.) 
Jao tko je to opet? (glasno.) Unutra! 


Prizor drugi . 

Prijašnji i Breko. 

Breko 

(Šešir na krivo, zatim oholo.) Servus! 

Gašpar 

(uplašeno za se.) Ah bože moj, sada me je sigurno 
došao zvati na račun, sad mi može pomoći samo lu¬ 
ka vština i pretvora. (glasno i žalostno) Sluga ponizan! mo¬ 
lim čime mogu služiti? 

Breko 

(za se.) Moja grofica zamierit će mi se zaisto stra^ 
šno, ako se jedared neokane ovih prostakah! (glasno.) 
Servus! 

Gašpar 

(kao gori.) Molim, što zapovieđate? 

Breko 

(za se.) Samo dostojanstveno I (glasno.) Mi, grofica i 

ja — 

Gašpar 

(žalostno.) Čujete, meni se sve Čini, kao da Vam je 
grofica strogo zabranila, tako ju napominjat. 

Breko. 

Ona mi je zabranila, da nerečem više: mi, ja i 
grofica. 

Gašpar 

(kao prije.) E nuđa pa Vi — 

Breko. 

A ja sada kažem: mi, grofica i ja — 

Gašpar 

(isto tako.) Ta to je svejedno. 

Breko 

(srdito.) To nije istina; prije je bila grofica straga, 
a sada je spreda. Dakle, mi, grofica i ja pozvali smo 

Vas već nekoliko putah, a Vi nećete da dodjete. Za¬ 
što to? 


Gašpar 

(još žalostnije.) Ah ja se neusuđjujem. 0 da Vi zna¬ 
te, kakova se je meni nesreća dogodila — što će gro¬ 
fica o meni misliti? 


Breko. 

Zašto ? — Što ste tako žalostan ? 

Gašpar 

(kao prije.) Ona će misliti, da sam ja varalica! 

Breko. 

Kak6 to? 

Gašpar 

(isto tako.) Jerbo mi neće vjerovati! — 

Breko* 

Ta recite već jedanput, što Vam neće vjerovati? 

Gašpar. 

Čujte dakle moju neizmjernu nevolju, pa onda 
plačite samnom (za se.) Ako ga ganem, možebit će mi 
on pri grofici pomoći, zato mu moram laskati, (glasno.) 
Vi znate, da ste mi Vi i grofica — 

Breko. 

Ne, ne, grofica i ja. 


Gašpar. 

Dobro dakle, da ste mi Vi, grofica i Vi 500 fo- 
rintih dali, da kod moje malene trgovine uđionici bu¬ 
dete. 

Breko 


(važno.) D h 9 dži! (za se.) Uzeo me vrag, ako od 
svega toga štogod znadem, ali toga nesmljem pokazati. 
Samo dostojanstveno! (glasno.) Samo dalje. 

Gašpar. 

Sve je bilo u najljepšem redu, trgovina je išla, 
da nije mogla bolje, svaki put, kad sam s Vami i gro¬ 
ficom računao, bio sam od Vas radi moje marljivosti 
pohvaljen. 

Breko. 

Dda, (za se.) Laže kao pas, ja ni rieči neznam, 
— ali samo dostojanstveno! (glasno.) Dalje, dalje. 


>. Gašpar. 


Molim, imate li Vi, grofica i Vi maramu (rubac) 
kod sebe ? 


Breko 


(za se.) Sada dostojanstveno! (glasno.) Sada je baš 
nemamo, jer ju nosimo sa sobom samo onda, kad ima¬ 
mo kihavicu. — Zašto vam ju je treba? 

Gašpar 

(kao i prije.) O, tako ću Vam ja moju maramu posu¬ 
dit; evo je (daje mu svoju maramu, koja je veoma poderana.) Ja 
znam, grofica i Vi imate nježno srce, sad će Vam ma¬ 
rama od potrebe biti, jer sada će doći u mojoj pripovje¬ 
šti onaj trenutak, gdje ćete morati plakati. 

Breko 

(pregledava budalasto maramu.) Pak S OVOm maramom da 
si suže brišemo? 


Gašpar 

(plačno.) Dk , grofica i Vi, ali molim Vas pazite 
samo, da mi je nepokvarite! 

Breko. 

Ja mislim, da bi bolje bilo, da pazimo, da si s 
ovom maramom nosa nepokvarimo. Nu, nebojto se, mi 
ćemo paziti, (za se.) Tu je teško držati se dostbjanstve- 
no. (postavi se u pozituru.) Sada podmite samo, ja sam pri¬ 
pravan ćuti i najveću nezgodu. 

Gašpar 

(plačno.) Dakle čujte: Ja sam kućario u Samobo¬ 
ru, trgovina nije bila išla već odavna tako dobro. Prek¬ 
sinoć podjem kući. Bila je liepa, vedra noć, mjesac je kra¬ 
sno svietio i ja sam onako polagano idući u glavi ra¬ 
čunao, koliko će ovaj put na moj diel pasti, na jedan¬ 
put napadnu me razbojnici i porobe me do gola, uzalud 

sam molio, uzalud sam vikao: molim pokorno moja go¬ 
spodo razbojnici, ovq blago nije moje, ovo jetudje! Mi¬ 
slite, da su na to obzir uzeli? Nasuprot smijali su mi 
se i rekli: ako nezamuknem, da će i istu kožu s me* 
ne skinuti, i tako sam se pošteno izlupan kući vratio, 
jošt me i sada bole ledja. 

Breko 

(plače.) Ah, to nebi ništa Činilo, samo da su Vam 
robu ostavili! 


Gašpar 

(isto tako.) Hvala Vam na požalovanju (za se.) Ovo¬ 
ga sam ulovio (glasno.) 0 tužna mene, što ćete mi Vi i 
grofica reći. 

Breko 

(kao gori.) O nebojte se, mi imamo dobro srce, mi 
Vam nećemo ništa reći, samo nam povratite novce. 

Gašpar 

(plačno.) Ali inače ste zdravi? 

Breko 

(isto tako.) Da, hvala bogu, ja sam zdrav kao kre- 
men. Ali ne, ne, mi smo bolestni, već dva mjeseca ni¬ 
kuda iz kuće neizlazimo, nijedan liečnik nam pomoći 
nemože, đk, da, mi ćemo skoro umrieti. 

Gašpar 

(istinito uplašen.) Zar je zaista grofica bolestna? 

Breko. 

A još i kako! (pruža mu ruku.) Za to nam dajte br¬ 
zo novce, jer Vi znate, kad je čovjek bolestan, da mu 
treba novacah. 

Gašpar 

(za se.) Bože, kako me savjest grize, ja bi joj ipak 
morao povratiti. Neka bude dakle! (podje nekoliko putah k san¬ 
duku, i opet se vraća.) Moje liepe novce da tako u zalud 
od sebe bacim? Duše mi, to bi značilo veliku žrtvu 
prinieti poštenju. Ali moja djeca — Živan —Ljubica? 
Na njih moram misliti, ne, ne, oni novci nisu više mo¬ 
ji, i zato je nesmijem načeti. 

Breko 

(nestrpljivo.) No, dokle da držim jošte tako tu ruku? 

Gašpar 

(zase.) Poštenje — poštenje? A kako bi bilo, da 
nemam novacah? Nedam ništa, ništa! 

Breko 


(kao gori.) No ? — 


Gašpar 

(najedanput opet jako zajauče.) Hu, hu, plačite sa limom 
kao što ste i obećali, tužna mene, odkuda da uzmem 
novacah, kad sam bankrot! 

Breko 

(plaće.) Tješite se, dragi, to je sada u modi. 

Gašpar 

(kao prije.) Ah, očajanje će me ubiti, ja ću se još 
objesiti. 

Breko 

(kao gori.) I to je u modi. Ali prije nego to učini¬ 
te, izplatite nas! 

Gašpar 

Ali toga nemogu. 

Breko. 

(srdito.) Fuj, sram Vas budi! (spravi u raztrešenosti 
maramu u džep.) 

Gašpar. 

Molim Vas gospodine Breko, opišite grofici moje 
žalostno stanje, i kažite joj, da ja danas nikako doći 
nemogu. 

Breko 


(srdito.) Ali Vi morate doći; šta mislite, grofica i 
ja, mi smo jako bolestni, a mi hoćemo s Vama da go¬ 
vorimo. (za se.) Nemogu dokučiti, kako može moja gro¬ 
fica tako prosta biti, da ovakova čovjeka pozivlje k 
svojoj bolestničkoj postelji, kao da joj dosta nije, što 
može mene svaki čas gledati, (glasno.) To Vam sve ne- 
pomaže, Vi morate doći. 

Gašpar 

(briše si znoj i uzdiše.) Dakle u ime božje, neka bude 
— ja ću doći! 

Breko. 

Dobro je, ja idem sada, da Vas prijavim, žurite se 
samo, (za se.) Sada samo dostojanstveno! (pogleda ga jedan 
Čas, zatim mu budalasto prstom zaprieti.) Mjesto novacah kući 
donieti batinah, to jć veoma budalasto, nu mi zato ipak 
ništa od Vas netražimo, kada ste si dali novce oteti, to 
si možete slobodno zadržati i batine. Servus! (podje.) 

Živan 

(iz vana.) Ljubice, Ljubice! 

Gašpar. 

Hvala za dozvoljenje, da mi je moguće, ja bi sve 
s Vami dielio. 

Živan 

Gz vana.) Ljubice, Ljubice! 

Breko. 

Tko to tako viče? 

Gašpar. 

Moj sin! 

Breko 

(uplašen.) Vaš sin? to je onaj sa crvenom kapom ? 
Gašpar. 

Dk, dk, ali on ju samo onda nosi, kad mene ne- 

vidi. 

(nabije šešir.) S bogom! (otiđje, a kod vratah sudari se sa 
Živanom, koi baš ulazi.) 


Prizor treći • 

Prijašnji i Živan«. 

Živan. 

Šta je to? Zašto taj medveđ nepazi? 

Breko 

(za se.) Medved? ini, grofica i ja? To netrpim, pa 
makar dobio i batinah! (glasno.) Kako se ti možeš usu¬ 
diti tako govoriti samnom i s groficom? 

Živan 

(obazre se.) Zar tu nema nikakve batine? 

Breko 

(uplašen.) Sluga ponizan! (hoće da pobjegne, a Gašpar 
dosjeti se na nešto i lakomo poleti za njim, te ga ulovi za frak, i 
nepušta ga s mjesta.) 

Gašpar. 

Stanje još malo, Vi ste nešto zaboravili! (vuče ga 
natrag.) 

7 

Breko 

(hoće napolje.) Nisam ništa zaboravio — pustite me! 
Živan 

(kaoprije.) Zar tu nema nikakve toljage? 

Breko 

(u strahu.) Ali pustite me! 

Gašpar. 

Nebojte se ništa, samo mi dajte moju maramu! 
Breko« 

Kakovu maramu? 

Gašpar. 

Što sam Vam ju posudio. 

Živan. 


Batinu, batinu! 

Breko. 

Ha! pustite me, ja neznam za nikakovu maramu. 
Gašpar. 

Moju maramu, spravili ste ju u džep, dajte ju ova¬ 
mo! (nađje maramu u njegovom džepu.) 

Živan 

(smijuć se.) Aha, evo našao sam batinu! 

Breko. 


A joj! (potegne naglo, 
ta napolje.) 


Gašpar ga pusti, i on padne kroz vra- 
Živan. 


Ha, ha, ha! 


Gašpar 


(dočim pezorno svoju maramu spravlja; za se.) Malo da mi 
nije moju maramu odnio! (glasno i žestoko.) A ti nevaljanče 
jedan! što imaš š njim? Šta ti je učinio, da si onako 
nanj navalio? 

Živan. 


Ta šta sam mu učinio, ja sam se samo šalio! 

Gašpar 

(kao prije.) Ali ti si mu morao već jedanput štogod 
učiniti, inače se nebi od tebe tako bojao! 

Živan. 

Zaista? Ha, ha, ha! 

Gašpar 

(rugajuć se.) Ha, ha,ha! (krupno.) Sta ćeš ovdje? Za¬ 
što nisi u školi? 

Živan. 

Danas je četvrtak, danas nema škole! 

Gašpar. 

Danas nema škole. Nije li, ti bi najvolio, da je 
svaki dan četvrtak? 

7 * 

Živau. 

Ha, ha, ha! 

Ga »par 

(srdito.) Nesmij se, bezsramniče! Taj dečko će me 
još ubiti, (za se.) Obješenjak, uprav onakav sam bio 
i ja u svojoj mladosti, da ga tako neljubim, to bi ga 
već odavna k vragu otjerati morao! ali toga mu poka¬ 
zati nesmij em. (glasno.) Ti si moj grobar, nečiniš ništa, 
nego mi pripravljaš jeda. Mi se žalostimo, a ti lakrdije 
zbijaš, ja sam oplienjen, a ti se smiješ, Ljubica hoće 
da očaja, a ti se smiješ. 

Živau. 


Ali dragi oče, bili Vam štogod pomoglo, da s Va 
mi jaučem ? 


Gašpar. 


Ali time baš pokazuješ, da ni iskrice sućuti ne¬ 
maš. Ljubica neka ti primjer bude. Kako se ona stara, 
kako se za sve brini, a ti ništa, (zaboravi se.) Ali nju ću 
zato i nagraditi, sve što imam, njoj ću ostaviti, a tebi 
ništa. 

Živau. 


Ali šta ćete joj ostaviti, kad velite, da su Vam 
sve uzeli? 


Gašpar. 

Šuti! Ja mislim, ako opet što prištedim. Ja ju lju¬ 
bim kao moje pravo diete, za nju sam pripravan sve 
učiniti, a za tebe ništa, ni najmanje! 

Živan 

(lukavo.) Zbilja oče! kažite mi, jesu li Vam i ono 
uzeli (pokazuje na sanduk) što je tamo unutra bilo? 

Gašpar 

(gnjevno i n smetnji.) Kako možeš tako budalasto pi¬ 
tati, zar ti nije dosta, kad ti kažem, da su mi sve, — 
sve oteli oni prokleti razbojnici! (za se.) Magarac, neće 
da vjeruje! (glasno.) Evo ti ključa od sanduka (traži po 
svih đžepovih i pretvara se, kao da kljuca nemože naći.) pa se 
osvjedoči, — na, na, — evo ti ga — ta gdi je samo? 
kuda sam ga zametnuo? Gle, nemogu da ga nadjem! 

Živan 

(lukavo.) Nu, dajte mi ga samo, da vidimo! 

Gašpar 

(porugljivo.) Je li, to bi ti pravo bilo, kad bi opet 
po njemu mogao rovati? Nećeš, ne! — Ti nevaljanče, 
kako se usudjuješ, tvoga oca .potvariti, da laže. Ako 
još jedanput od tebe takova šta čujem, onda neka ti se 
bog smiluje, (ide proti njemu, a Živan sve više uzmiče u kut.) 
Ti skote, ti nevaljanče! (krene se, da ide, u taj par stupi Lju¬ 
bica unutra.) 


——✓vvv/lVVvv 

Prizor čefvrfi. 


Prijašnji 1 Ljubica. 


Gašpar. 

Ljubice, moje diete! Dk, ti si moje drago, milo, 
diete! (poljubi ju.) Ali onaj djavo tamo kopa mi samo 
grob. (ode naglo.) 

Ljubica 


(začudjena.) Za boga Živane, stoje to opet, što si opet 
sakrivio? 


Živan 


(smješno.) Što bi sakrivio ? — Zaigrao sam opet u 
stare gusle, i kazao da nevjerujem, da nema novacah. 


(Gašpar kod vratah prisluškiva.) 


Ljubica 

(koreći ga.) Ali zašto to činiš? to nije pravo od 
tebe, to ga naravno razsrditi mora. Ta on hoće da oča¬ 
ja, od kako mu seje ta nesreća dogodila. Ne Živane, vje¬ 
ruj, da je istina, on kaže i ja mu vjerujem, jer inače 
nebi se bila odvažila, sve sto sam od grofice dobila i 
što sam si od moje male plate, što od kazališta dobi¬ 
vam, pa od posljednjega moga prijama prištedila, žrt¬ 
vovati, da mu samo pomognem. 

Živan. 

Moguće je, ali- 

Ljubica. 

Ne samo moguće, nego istina. Ubogi starac, pa 
ako bi i sve onako bilo, kao sto ti kažeš, to moraš 
ipak pomisliti, da ako on i ima novacah, za koga štedi, 
nego ža tebe, tko će ih dobiti, kad umre, nego ti, koi 
si mu jedino diete. Pa ti si mu već sada zato nezahva¬ 
lan, — to nije liepo od tebe! 

Živan 

(ganut.) Ti pravo imaš. Ja ću ga moliti, da mi 
oprosti. 

Ljubica. 

Tako valja, dakle ćeš uviditi, da je nuždno bilo, 
što sam sve sakupila, da grofici, koja nam je već toli¬ 
ko dobra učinila, opet povratimo one novce, što je ocu 
povierila, i koje su mu razbojnici oteli, jer ona nesmi- 
je sumnjati o našem poštenju. Ali kaži mi sada, kako 
je za prsten? 

Živan. 


Evo, tu su novci, trideset forintih, hoće li to sada 
dosta biti? 


Ljubica 


(koja je već za proSastoga govora žalostna bila, uzme novce i brige 
si keceljom suze.) 

Živan. 

Ljubice, za boga, ti plačeš — (žalostno) zar još ni¬ 
je dosta? 

Ljubica. 

O ja zato neplačem, nego za prsten, što sam ga 
od Radoslava moga dobila. — Tomu ima sada tri mje¬ 
seca, što je jedanput k meni došao i kazao mi: Ljubice, 
mila moja, ja te moram za kratko vrieme ostaviti, ja 
idem kući mojim roditeljima i zamolit ću ih, da mi da¬ 
du dozvoljenje, da te smijem uzeti za ženu; i buduć 
ti od mene nisi htjela nikad ništa da uzmeš, sada te 
srdačno molim, uzmi taj prsten, on te neka opominje 
na mene, i neka ti bude zalog moje iskrene ljubavi i 
vjernosti. Ovim riečima nataknuo mi ga je na prst i 
drugi dan otide, a meni neosta ništa (plače) nego uspo¬ 
mena i taj prsten, koi sam vavjek u njedrih na svom 
srcu nosila; zaklela sam se, da ga neću nikada od se¬ 
be dati. Badava, nemogu više, morala sam žrtvovat i 
ono, što mi je bilo najdražje na tom svietu, ak6 nisam 
htjela, da mi svi postanemo varalicama pred očima 
jedne plemenite žene. 

Žfvan. 

O Ljubice, zašto si taj prsten dala? (udari nogom o 
zemlju.) K vragu, što sam sad Čineći? 

Ljubica. 

Umiri se, to se sada više neda popraviti. Nu moj 
Radoslav zna, kako ga bezmjerno ljubim i on će mi 
oprostiti, kad začuje, za kakvu sam svrhu žrtvovala taj 
meni mili dar njegove ljubavi. 

Živan. 

A imaš li sada dosta? — 

Ljubica. 

Sada imam dosta; onO malo, što je jošte falilo, 
pribavio mi je prsten. 

Živan. 

Ljubice, nemoj biti žalostna, bog će ti sve nakna¬ 
diti. 

Ljubica. 

Ne, ne, neću se više žalostiti, sad je već sve do¬ 
bro i zaboravljeno. Misao, da moj Radoslav može doći 
svaki čas, i da ću ga na skoro opet zagrliti, naknađju- 
je mi sve. O kako mi je lahko kod srca, kad znam, 
da je ujaku pomoženo. (poljubi veselo Živana.) Živane, 
sad i ti budi opet veseo, jer je sva naša tuga na jedan¬ 
put izčeznula! Sada idem, da čim prije grofici platim 
ujakov dug. (otiđje.) 


Prizor peti. 

Živan (sam) 

(uzdiše.) Nu hvala bogu, da je i to u redu. Kako 
je sve žalostno bilo — a k tomu držali su se kao za- 
grebčanke, kad ih u čučerju kiša žateče. — To za 
mene nije, ja sam djak, a djaci drugčie neznadu, nego 
samo veselo, te veselo. 

Q u o d 1 i b e t. 

(Zatim otidje.) 

Prizor šesti, 

Gašpar (sam) 

(stupi za molom stankom unutra.) Šta sam morao Ču¬ 
ti? Sanjam li? — Ali ne, ne, još sam budan. Djeco, 
ljubezna moja djeco! tako li me vi milujete, a oso¬ 
bito ti, moja Ljubice. O, tolike žrtve ja od tebe primi¬ 
ti nesmijem, jer je nezaslužujem. Pa da je blago sve¬ 
ga svieta moje, to nebi zatezao, da njime taj moj dug 
platim, jer našao sam jošt veće blago u srcu moje Lju¬ 
bice. (ide k sanduku i izvuče đvie kese s novci.) Liepo moje 
sunce, (gleda ih milo) kako sam vas dugo čuvao (žalostno) 
a sad morate od mene (dok sliedeče govori, približava se opet 
sve većma k sanduku.) Ne, ne, ja se s vami razastati ne- 
mogu, mili, mili moji! (pritiska ih k sebi.) Da vas tamo bacim 
za ništa, ne, ne, toga nemogu. (baci kese brzo opet u sanduk 
i zatvori ga.) 0 šteđiti to je mučan posao! koliko pu- 
tah sam išao gladan spavati, koliko putah sam zebo, 
samo da si štogod prištediti mogu. Svaki put, kad sam 
s mojom trgovinom morao ići u kakvu krčmu, prije 
sam se pošteno vode napio, samo da neosjetim nikakve 
žedje. Radovao sam se svaki put, kao malo diete, kad 
sam jednu cvanciku za drugom spraviti mogao, a sada 
da ih na jedanput drugom dadem? — Ne, ne, ali Lju¬ 
bica, zar da me ona osramoti? to takodjer nesmije biti! 
(malo rađostnije.) Znam što ću učiniti, sad idem Živana 
potražiti, on mi mora pokazati, gdi je taj prsten pro¬ 
dan, a ja ću joj ga opet natrag izkupiti, a onda ću ići 
grofici pa ću joj naknaditi one novce, (hoće da ide, i kako 
do vratah dođje, sjeti se na nešto, i opet se vrati.) Ta toga nemogu 
učiniti bez novacah. (češe se za uhom.) Dakle nema spase- 


Digitized by Google 



107 


nj a, moraju napolje bez milosrdja. (ide opet k sanduku, i 
opet se vrati.) Zar se to neda uradit na koi drugi način? 
(ramišljava.) Neda se, neda se, nema fajde, mora biti, da¬ 
kle napried! (kao prije.) K vragu, ali ti je to teško. Da 
znam, kakov način, samo s kojim bi se k ovom teškom 
poslu ohrabriti mogao, jer ja ćutim, da sam preslab, 
volja mi je slabija od strasti, (opet kao prije.) Zar se ni¬ 
kako — Ha! sad ga imam, Ljubica i prsten! Samo na 
njih pomisliti moram, pa moći ću se nadvladati (prisu- 
ka si rukave.) Sada srčano na posao! Ljubica i prsten, to 
moja vojnička vika neka bude! Dakle (skoči k sanduku, 
otvori ga naglo, izvadi brzo kese i turi u svaki džep po jednu) vi 
me nećete više zavesti, niti ću vas više pogledati, ota- 
le s vama a da opet mjesto vas druge dobijem, početi 
ću sutra opet po zagrebačkim ulicima svoju staru pje¬ 
smu pjevati: Tri za groš, tri za groš! Napried dakle! 
Ljubica i prsten! (otiđje.) 

PROMJENA. 


(Liepa bašea kod grofice, 8 desna i ljeva stoli i stolice.) 


Prizor sedmi . 

Grofica (sama) 

(blieda lica, u jutarnjoj haljini izidje naglo. — Muzika.) 

Odlučno se približava vreme, 

Nicat stade posijano seme. 

Ona dodje . . . Nikad ili sada, 

Moja kletva mora da se svlada. 

MiU bože, u pomoć mi budi, 

Da utrne žar u mojih grudi', 

Koi me bolom nemilice muči, 

Kog nemože čovjek da dokuči! 

O, daj da se srce djeve one 
Sad napuni kreposti smione, 

Da se digne do one visine, 

Gdje zemaljsko nesvršenstvo gine! 

Da uzmogne žrtvovat se sama 
I odreći Ijuveznoga plama. 

To se zbiti mora odmah sada, 

Dok izbiva, koi joj srcem vlada, 

Kada k njojzi Rađoslav pohiti, 

Sve već mora izvršeno biti. 

Ha, evo je, kraju igra leti — 

Hajd' na posć! Pomoz' bože sveti! 

(Muzika prestane; ona sjedne brzo na ljevu stranu.) 

Prizor osmi. 


Prijašnja i Ljubica«. 

Ljubica 

(njeno vladanje je skromno i veoma uljudno; poljubi grofici ruku.) 

Grofica 

(pretvara se kao da je jako bolestna.) Dobro đoŠla, lju- 
bezna djevojko; zašto me tako rietko posjećaš? Ti znaš, 
da zdrava nisam, a ipak nedolaziš. 

Ljubica. 

Hvala Vam na milosti, ali do sada nije mi bilo 
moguće, jer je moj ujak imao nesreću, da su napali na 
njega razbojnici i da su ga sasvim oplienili, kao što ste 
već možebiti čuli. 

Grofica. 

D&, d h 7 čula sam, ubogi starac! 

Ljubica. 

Ovom nezgodom imali smo svi dosta posla i bri¬ 
ge, dok smo toliko novacah sakupili, da uzmognemo 
kao pošteni ljudi povratiti Vam opet, što Vam dugu¬ 
jemo. 

Grofica. 

Sto govoriš, Ljubice? 


Digitized by v^.ooQle 



110 


Ljubica. 

Nu hvala Bogu, pošlo nam je za rukom, i ja sam 
evo došla milostiva gospodjo grofice — (pruža joj novacah.) 

Grofica 

(srdačno.) Ne, dobra djevojko! zadrži si te novce. 
Dođji ovamo i poljubi me. (Ljubica to učini) Krasno stvore¬ 
nje, kako si mogla pomisliti, da ću ja takova šta od 
vas zahtjevati. Ne, ne, moje diete, ne samo što si mo¬ 
žeš to zadržati, već ćeš još i više od mene dobiti, (žalost- 
no) jer znaj Ljubice, ja sam veoma bolestna, i ja ću¬ 
tim, da dugo više živiti nemogu, zato načinila sam 
već i svoju oporuku, u kojoj ti, draga Ljubice, stojiš 
kao glavna baštinica. 

Ljubica 

(uplašena.) Bože, što kažete, ne, ne, Vi se samo 
šalite, Vama će se pomoći, Vi ćete opet ozdraviti. 

Grofica 

(žalostno glavom kreče.) O umiri se, ja sam već oda¬ 
vna na to gotova, za mene nema više pomoći. 

Ljubica 

(nježno.) O, to je strašno, ali zašto se kakovom 
liečniku nepovjerite? 

Grofica. 

Liečnici su me već svi ostavili, jer mi se nemože 
više pomoći, a zašto bi se još onaj pedalj vremena, što 

živiti imam, "mučiti dala? — Ne, ja hoću da u miru 
svršim! Moja bolest jest u srcu, a ža to nema lieka. 

Ljubica 

(plačno.) Bože, Vi, — Vi da umrete? Ta ja toga 
shvatit nemogu. Toga bog dopustiti neće; Vi, koja ste 
dobročiniteljica svih ubogih ljudih, koja ste brižna mati 
svim sirotam. Vi, da umrete, još tako rano — kako da 
Vas blago nebo s pozorišta Vašege blagoga djelovanja 
tako brzo odazove! Ne, to neće, to nesmije biti! Toliko 
nesretnih ljudih bludi po tom svietu, za koje bi sreća 
bila, da ih bog k sebi uzme, pa zašto da baš Vas iza¬ 
bere? Ne, niti samu sebe neuzuzimam, tko će znati, 
ako ja danas umrem. Nitko, — ali po Vašoj smrti mo¬ 
rali bi mnogi zdvojiti. 

Grofica. 

Utješi se moje diete, i znaj, da je moja bolest ta¬ 
ko grozna, da se izliečiti nemože. Nu da me ista i ne- 
ubije, obtršena njom ipak nebi htjela da živim, i zato 
odvažila sam se, da si sama skratim život. 

Ljubica. 

Bože svemogući! to je strašna odluka! O ja ne- 
mogu vjerovati, da zbilja tako mislite. Ali molim Vas 
izpoviedite mi Vašu muku, to će Vam srce olakšati, ja ću 
Vas tiešiti, i bog će mi pomoći, da Vas od tako stra¬ 
šnih mislih odvratim. 

Grofica. 

Ljubice, nemuči sebe i mene, kazala sam ti, da 
mi je srce bolestno, a osjećam, da tomu nemam pomo¬ 
ći. 

Ljubica. 

O Vi se varate, srce je najnježnii i najdragocje- 
nii dio čovječjega tela, pa kako samo drugima odkrije- 
mo što nas steže, već nam to olakšuje muku. O, usli¬ 
šajte moju molbu i govorite! 

Grofica« 

Dobro dakle, dodji ovamo k meni; tako, daj mi 
tvoju ruku, i gledaj dobro u moje oko — tako. Sada 
čuj me i odgovori mi iskreno na moja pitanja: Ti lju¬ 
biš Rađoslava? 

Ljubica 

(nzhićeno.) 0 đ&! 


Grofica. 

A ljubi li on tebe? 

Ljubica 

(kao prije.) O, d&, d&! 

Grofica. 

Je li da te ta ćut na krilima angjelah vrh svega 
svieta podiže, to je sveta ćut, koja te čini zaboravit 
na sve, što u tom kukavnom svietu biva? 

Ljubica. 

O, da, da, tako je, uprav tako! 

Grofica. 

Šta bi ti učinila, da ti znaš, da te je ostavio tvoj 
Radoslav, i da sada drugu ljubi? 

Ljubica 

(uplašena.) Bože, to bi strašno bilo! ne, ne, toga 
nemogu ni pomisliti! 

Grofica. 

Pomisli, pomisli, šta bi ti učinila? 

Ljubica 

(drlićuć.) Šta bi učinila? Ja ne bi mogla više ži- 
viti, ja bi morala umrieti! 

Grofica 

(naglo poskoči iz stolice, zatim polagano opet sjedne i žalostno ju 

gleda.) 

Ljubica. 

Ali zašto me Vi ovakovim mislima mučite? Če¬ 
mu ta pitanja? 

Grofica. 

Ti znaš sada moju bolest. Shvati moju tugu. Ja 
ljubim, a onaj, kojega ljubim, ljubi drugu, i ja zato mo¬ 
ram umrieti, jer bez njega živiti nemogu! 

Ljubica (plačno.) 

O to je strašno! Ali jeste Ii se i osvjedočili, zna¬ 
te li za cielo, da on drugu ljubi? 

Grofica 

(žalostno.) Jesam. Čuj dakle moju namjeru: ja eam 
sve svoje poslove uredila, ja s ovim svietom nemam ni- 
kakova posla više. (zazvoni.) 

Šlaga (ulazi i nakloni se.) 

Grofica. 

Čašu vode! 

Sloga (nakloni se i otiđje.) 

Ljubica. 

Ja nemogu pomisliti, da bi se Vi sami ubiti mo¬ 
gli. 0 gospođjo, pomislite na Vašu dušu i na boga, on 
Vam je onaj plemeniti žar ljubavi u srce ulio, i on će 
Vam u pomoći biti da ga opet ugasite, buduć da je ne¬ 
sretan. 0 gospođjo, nemojte toga učiniti! (klekne.) Ov¬ 
dje Vas na koljenih molim, nemojte preteći božje pro¬ 
vidnosti. A za dužnost držim si odmah na Vas obratit 
pozornost Vaše okoline. 

Grofica 

(skoci naglo i uhvati ju za ruku.) Ljubice, tako li ti mo¬ 
je povjerenje naknadjuješ? Zar sam ti zato svoje stra¬ 
šne muke odkrila, da me prisiliš, da ih još duže nosim? 
Ja se nadam, da toga u istinu učiniti nećeš! 

Sloga (donese na srebrnom findjanu jednu liepu čašu s vodom, 
stavi ju na stol i otiđje.) 

Ljubica. 

Ali možebiti, da Vam se još pomoći može, nemoj¬ 
te barem s tom groznom nakanom tako nagliti. 

Grofica. 

Zašto da produžim svoj kukavni život? Čemu 
da zatežem, što se odmah svršiti mora? (na pol glasno i 

važno.) Ja imam otrov, koi nikakova traga za sobom ne- 
O stavlja, (izvuče iz njeđarah jedan mali papir.) Evo ga, ako 
uzmem, nitko zato znati neće, sviet će misliti, da mi 
je bog poslao sasvim naravnu smrt. (ide k stolu i izsipa sa¬ 
držaj papira u vodu.) Umrieti moram, svejedno, uništila me 
ta ljubav, ili umrla ovako. 

Ljubica 

(uplašeno.) Stanite! Jeste li onomu, koga ljubite, od- 
krili Vašu ljubav? 

Grofica. 

Nisam, buđuć znam kako žestoko drugu ljubi. 

Ljubica. 

A zna li ona žena za Vašu ljubav? 

Grofica. 

Nezna, — no ja znam, da je sa svom dušom za 
njim zanešena. Meni nema pomoći, 

Ljubica 

(u velikoj tugi.) Nema pomoći? O, zašto nisam ja ta 
žena, kolika bi mi radost bila, za tako plemenito stvo¬ 
renje žrtvovat se! 

Grofica 

(zase.) Bože, budi mi sada u pomoći! (ide polagano k 
Ljubici i zagrli ju.) Ljubice, moje diete, budi spokojna, ti 
vidiš, da mi je na taj način smrt mnogo laglja, nego 
li takav život. 

8 * 

Ljubica 

(veoma ćutljivo.) Ne, ne, nemogu dopustiti, da umrete. 

Grofica 

(blago.) Umiri se, i to mi smrt olakšava, i to je 
velika utjeha, da od mnogih sažaljena umirem! Ljubice, 
ja te iz svega srca ljubim, učini mi jedno samo, zašto 
te molim, ostani kod mene do moga posljednjega tre¬ 
nutka, pusti da u tvom ljubeznom naručaju umrem! 
(ide opet k stolu i lioee da uzme čašu.) 

Ljubica 

(naglo ju uhvati za ruku.) Ne, ne, za boga! O ime- 
nujte mi one dvie osobe. (Za se.) Ja ću za nju radi¬ 
ti, možebiti ima još koje sretstvo! 

Grofica 

(naglo i žestoko.) Šta da ili imenujem? Ne, toga ne¬ 
mogu, to neide! (nježno.) Ljubice, učini to, zašto sam 
te molila, ali drugo netraži od mene. 

Ljubica 

(ćutljivo.) Vi, koja ste dobrovoljno iz same sućuti 
toliko dobra na tom svietu učinila, Vi nećete sada, gdje 
kanite umrieti, za cielo jednoj ubogoj djevojci, koju još 
k tomu, kako velite, ljubite, uzkratiti njenu posljednju 
srdačnu želju! Imenujte mi ih! 

Grofica 

(boreć se dušom.) Ne, ne, što tražiš od mene ? To¬ 
ga nemogu učinit! 


Digitized by v^oogle 



117 


Ljubica* 

0 ja znam, što Vas uzdržava, ništa nego krivo 
shvaćena plemenitost duha. O, ja Vas zaklinjera, govorite! 

Grofica 

(kao gori.) Ljubice, prestani — ja nemogu! 

Ljubica 

(žestoko i odvažno.) Dakle mi samo još jedno sret J 
stvo 03taje. Izpunite mi moju posljednju molbu, ili u 
ovom času razglasit ću Vašu namjeru! (hoće da ide.) 

Grofica 

(stane joj na put.) Stani! Dobro dakle, ja sam htje¬ 
la, da samo jedno srce pogine, ti nećeš, neka dakle po¬ 
ginu dva; čuj dakle, nesretno stvorenje: onaj, koga 
ljubim i bez kojega živiti nemogu, tvoj je Radoslav! 
(sakrije v si rukom lice.) 

Ljubica. 

(Strašno.) Ha, jel* moguće? (za malom stankom, u kojoj 
ona iz tuge u veselje prolazi.) Ha, ha, ha, ha! Radoslav i 
ja? O, sad Vam je pomoženo! O, da imam deset srđa- 
cah, za Vas bi ih svakolika bez svake sumnje rađostno 
žrtvovala! 

Grofica 

(uđivljena.) Ljubice, što veliš? 

Ljubica 

(radostno.) O sada nemorate umrieti! Vi morate 
živiti, jer — (zateže) jer — (žalostno) jer ja odstuplju- 
jem. 

Grofica 

(važno.) A tvoj Rađoslav ? 

Ljubica« 

Moj Rađoslav? (umjereno.) Nu, on će Vas ljubiti! 

Grofica 

(naglo.) Ali on tebe ljubi. 

Ljubica 

(kao gore.) On me nesmije više viditi. 

Grofica 

(kao gore.) Ali on će htjeti da te vidi. 

Ljubica. 

Ja ću mu se ukloniti, pobjeći ću u drugi kraj 
svieta, gdje me nebude mogao više naći. 

Grofica. 

Ali on će te ipak naći, jer će ga ljubav voditi. 
Ljubica 

(u zdvojenju.) Šta dakle da učinim ? 

Grofica 

(naglo za se.) Sada dakle neka padnu kocke, (glasno) 
Ništa drugo, nego pustime da umrem! 

Ljubica 

(tužno.) Toga nemogu! 

Grofica. 

Ja nemogu živiti bez njega! 

Ljubica. 

Neka bude Vaš! 

Grofica 

(znamenito.) To nemože biti dok ti živiš! (stanka, za¬ 
tim za se.) Budi milosrdan nebeski vladaoče! (glasno.) Ja 
moram umrieti! (Hoće da uzme čašu.) 

ljubica 

(naglo.) Još malo počekajte! (zase.) Ha, ta misao! 
(drži rukom glavu i ostane tako zamišljena.) 

Grofica. 

Ljubice, ako se kajem zbog ikojeg čina u svom 
životu, to je zbog onog, kad sam ti svoju nesreću iz- 
povjeđala. Ah, ja strašno patim! (ona se polagano natrag 
povlači i Ljubicu oštro smatra.) 

Ljubica 

(kao prije.) I ja, i ja! (za svega dojdućega govora ogleda 
se više putah na stol, na kojem otrov stoji.) Oprosti mi moj 

Rađoslave, ali ja nemogu, da budem uzrok njene smrti, 
jer da nisi mene vidio, ti bi bio ze ciclo nju ljubio, 
nju, koja svietu koristiti može, a po meni sviet ništa 
negubi. Oprosti mi, tamo ćemo se opet viditi. (skoči na¬ 
glo stolu, pograbi čašu i brzo ju izpije; strašna grmljavina zatutnji.) 

Grofica 

(koja je u najvećem očekivanju Ljubicu gledala, pruži sada 
ruke prama nebu.) Hvala ti, jedno je učinjeno! (i stopram 
kad Ljubica izpije čašu, skoči k njoj i zavikne:) Ljubice! za 
ime božje, šta si učinila? 

Ljubica 

(sjedne oslabljena na stolicu, zatim smiešeći se.) Šta bi i 
Vi, krasni stvoru, veledušno na mom mjestu učinili bili. 

Grofica 

(ganuta.) Bože, bože! ti moraš sada umrieti. 

ljubica 

(kao gori.) Šta je zato ? bolje ja nego Vi, zašto i 
kako, to sviet — hvala Vašemu otrovu — nikada sa¬ 
znati neće. Budite spokojna, jer dobrovoljno i radostno 
sam Vam tu žrtvu priniela, radi česa se pokajati ne¬ 
mogu! 

Grofica. 

Ali tvoji rodjaci i Radoslav? 

Ljubica 

(ponešto uzbićena.) Radoslav ? moj Radoslav ? 

Grofica 

(tužno.) O, zašto si to učinila? 

Ljnbica 

(opet slabo.) Moj ubogi Rađoslav, on je otišao, da 
svoje roditelje gane, i misli, kada se vrati, da će me 
kao svoju zaručnicu pozdraviti, (plačno) a on će me 
naći mrtvu, (stanka.) Približite mu se, on će me zabora¬ 
viti i Vas će ljubiti, jer Vi to zaslužujete! 

Grofica. 

O sveta nevinosti! kako mogu da primim od tebe 
takovu žrtvu — kako, da ti ju naknadim? 

Ljubica. 

Ljubite mog Rađoslava, zauzimajte se za moje 
rođjake i Vi ste mi bogato sve naknadili! Ha! kako 
me slabina obuzima, na skoro — na skoro bit će svr¬ 
šeno. 

Gašpar 

(izvana.) Ljubice, Ljubice! 

Ljubica. 


Ha, moj ujak! 

Grofica. 

Ha, moj drugi spasitelj ! (Potrči k Ljubici pa naglo i u 
strahu.) Ljubice, ti si još kod čiste svjesti, ako uzgovo- 
riš, odat ćeš mene i sebe; onda moram i ja umrieti. 

Obećaj mi, zgodilo se s tobom, što mu drago, da se 
nećeš diviti i ni jedne riečce progovoriti, koja bi me mo¬ 
gla odati. 

Ljubica 

(sve slabija.) Ne, ja ću spokojno umrieti, sjetite se 
moje posljednje molbe, pružite mi posljednji put ruku, 
dajte, da se oprostimo — da mi kasnije netreba više 
govoriti. S bogom — s bogom! 

Grofica 

(klekne ganuta pred nju.) S bogom! Tamo ćemo se 
opet viditi i tamo ću ti naknaditi, (poljubi ju, zatim otiđje 
od nje.) 


Prizor deveti. 

Prijašnji iGašpar. 

Gašpar. 

Ljubice, Ljubice! (unidje naglo pa stupi pred groficu.) 
Oprostite, ja sam mislio, daje Ljubica ovdje.—Milostiva 
gospodjo, ja sam došao, da novce — (ogleda se, i opazi 
Ljubicu, gdje se sa smrtju bori.) Nebesa, što je to? (otrči k 
njoj.) Sto se je tu zbilo? (bavi se oko nje.) Ljubice, Lju¬ 
bice! Milo moje diete, što ti je — što ti se je dogodilo? 

Ljubica 

(veoma slabo.) Zlo mi je — jako — jako zlo. (padne 
u nesvjest.) 

Gašpar 

(šutljivo.) Ali zašto? Zašto ti je zlo? — Moja ra¬ 
dosti, ljubljeno moje điete! O kaži mi, što ti je? Je li 
ti tkogođ možebiti što učinio ? Ja ću ga s opasnostju 
svoga života na odgovor pozvati. Gospodjo grofice, izja¬ 
snite mi taj srašan prizor. 

(Grofica stoji u dubljim, gleda ukočena preda se, pa mu neod- 

govara.) 

Gašpar 

(začudjen.) Kako, nikakva odgovora? — Ljubice, 
ta govori barem ti! 

Ljubica 

(otvara oči, ustane i padne mu u naručaj.) Ja ne 1 — mo- 

— gu, ja — ću — umrie — ti. S bo — gom — uja- 

— če. — 

Gašpar 

(miluje ju, zatim izvan sebe.) Ne, ne! Svemogući bože! 
U pomoć, u pomoć! ona mi umire! — Ljubice, Ljubi¬ 
ce, dodji k sebi, što ćeš, da za tebe učinim? Imaš li 
kakovu želju? pa stala me moj život, neka ti bude iz- 
punjena! 

Ljubica 

(sasvim slabim glasom.) Ma — lo — VO — de — 
(opet padne u nesvjest.) 


Gašpar 

(izvan sebe.) Vode, vode, samo jednu čašu vode! Ta 
donesite jedanput! (k grofici u zdvojenju.) Gospodjo grofice, 

vode, malo vode, ta ne vidite li da mi diete umire! Budite 
milostiva i nedajte, da tako strasno pogine. — Nitko 
se negiba! Ta dajte vode, ako boga znate! 

(Ljubica malo se gane.) 

Gašpar. 

Eto, ona umire! 

Ljubica 

(kao prije.) Vode — vo—đe. — 

Gašpar 

(u zdvojenju.) Šta sam čineći? Nemogu od nje, da 
s&m po vodu otidjem, a ona umire! (viče.) Oj sluge! ova¬ 
mo, ovamo! — Evo, evo — (jednom rukom drži nju, a s dru¬ 
gom baca kese od sebe) evo vam vas moj imetak! to je 
sve što imam, uzmite, uzmite! (plačuć) Dajte mi samo 
čašu vode, za moje ljubljeno diete, — dajte mi samo 
jednu, jedincatu čašu vode, a ja ću rado zatim prosja- 
čiti! (strašan grom udari.) Evo, evo uzmite sve — sve! 

Muzika. 

Grofica 

(zahvalnim pogledom prama nebu sklopi moleći ruke i klekne 
suze roneći.) Hvala ti, o bože, hvala! 

(Kazalište u dubljini potamni.) 

Prizor deseti. 

Prijašnji, duh Benka i Taliana. 

Duh Taliana 

(pokaže se pokraj stola, ima u ruci zlatno posudje s vodom, napuni 
onu čašu, što ju je Ljubica izpila, i opet izčezne.) 

Duh Benka 

(ukaže se u dubljini kazališta.) 

Grofica 

(kako dulia opazi:) 

Ha, udari čas spasenja moga! 

Zdravo angjele svemogućeg boga! 

Radostno te ja pozdravljam sada, 

Gledeći te više strah nevlada 
Mojom dušom, kao nekoč što je; 

Radost puni ćelo bitje moje! 

Gašpar 

(ogleda se i opazi čašu s vodom.) Ha, zar sam bio sliep! 
evo vode — vode! (skoči k stolu, uzme čašu i pohiti k Ljubici.) 
Pij moj angjele, pij i dodji k sebi. 

Đulu 

Pripravi se, vječni mir te čeka, 

Za kim čezneš već četiri veka, 

Konac prispč i od tvojih zala! 

Grofica 


(razblažena do plača.) 

Vječni oče, hvala tebi, hvala! 

Dah 

(prime ju za ruku.) 

Podji samnom u stan vječne slasti, 
Gdje nebjesne čovječanske strasti! 

Grofica 

(od radosti preobražena.) 

U blaženstvu sve mi ćuti plove, 

S bogom zemljo! vječni pokoj zove! 

(Izčezne s duhom.) 


(Ljubica polagano k sebi dolazi.) 

Gašpar 

(nježno.) Ljubice, moje diete, đođji k sebi. Kako 

ti je? 

Ljubica 

(osovi se polagano.) Gdje sam ja? živim li jošte? Ili 
je to bio samo grozan san? 

Ljubica. 

Ljubice, radosti moja, govori, šta ti se dogodilo? 

Ljubica. 

Grofica je — (sjeti se, i zašuti — zatim za se.) Ja sam 
joj obećala — ja moram žutiti — ali kako je to, da 
još živim? 


Prizor jedanaesti . 

Prijašnji, Umjetnić i Živan* 
Unijetnić 

(dotrči k Ljubici i zagrli ju žestoko.) Ljubice, moja ra¬ 
dosti, ti si moja! 

Gašpar 

(začudjen.) Gle, gospodin Umjetnić je došao! 

Umjetnić. 

Moji roditelji privolili su, da te uzmem za ženu! 

Ljubica 

(srdačno.) Rađoslave, moj Radoslave! 

Gašpar 

(tajno živanu.) Nu kako je, jesi li dobio prsten na¬ 
trag ? 

Živan 

(isto tako.) Jesam; on nije hteo da ga povrati, ali ja 
sam mu zaprietio, da ću mu s djaci sav dućan razlu- 
pati, pa onda mi ga je odma dao. (daje mu ga.) 

Gašpar 

(k Ljubici.) Nu kako je Ljubice? (tajno, radostno i na¬ 
glo.) To imaš tvoj prsten opet, natakni ga brzo opet 
na prst, da vidi, da ga imaš. 

Ljubica 

(tajno i naglo.) Ali kako ? 


Gašpar 

(kao prije.) Šuti i uzmi ga. (glasno.) Ah, kako sam 
se uplašio — kako ti je? 

Ljubica 


(ljubežljivo pogleda prsten i Radoslava, koga zatim zagrli ; 
radostno.) O, sad je opet sve dobro, sve zaboravljeno. Ja 
se osjećam sasvim zdrava. 

Umjetnić 


(nježno.) Kako, tebi je što falilo, kako da to ražu- * 
mijem? 


Ljubica. 


Umiri se, kasnie ću ti sve kazati. 

Prizor dvanaesti. 

Prijašnji i Breko. 

Breko 

(dotrči plačuć.) A joj, a joj, kuku lele, kuku lele! — 
Moja grofica — ljubezna moja grofica! 

Svi 

(uplašeno.) Šta je, šta se dogodilo? 

Breko 

(kao gori.) Nema je više. 

Svi. 

Kako to ? 

Breko. 

Slušajte samo — to je baš za poludit. — Ja i svi 
sluge samnom tražili smo ju kao iglu po svim sobama. 
Sve zabadava, nema je, te nema! kuku lele, kuku lele! 

Svi. 

Jer to moguće? 

Prizor trinaesti. 

Prijašnji i Odvjetnik* 

Odvjetnik (s pismima.) 

Molim, tko je ovdje Grašpar Gegić? 

Gašpar. 

Ja sam. Cim mogu služiti? 

Odvjetnik. 

Ja sam punovlastnik gospodje grofice Svetozare- 
vićke. Ona je malo prije ostavila taj grad. 

Svi. 

Kako? 

Ljubica. 

Ali kamo je otišla? 

Odvjetnik. 

To nemogu služiti, no samo toliko mi je znano, 
da je već prije četiri nedelje načinila naredbu u obziru 
SVOga imetka i to (kažuć na Gašpara, Ljubicu i Živana.) na 
vašu korist. Ovo su zakonita pisma, koja vas (kao prije) 
vlastnicima njenog velikog imetka čine. Ovo jedno pi¬ 
smo glasi na Vas gospodično, (daje pismo Ljubici.) 

Ljubica. 

O dajte brzo, možda ćemo iz njega šta saznati! 

Breko 

(plačno, đočim Ljubica pismo otvara.) Tako mene Osta¬ 
viti, bez poljubea — nerekavši mi ni s bogom! 

Ljubica (čita.) 

Ljubezna djevojko! kada budeš ovo pismo Čitala, 
onda sam već daleko od tebe udaljena—ja sliedim vi¬ 
šnje zvanje. Mi se nikada viditi nećemo; oprosti mi, 
što sam te još u posljednjem trenutku tako mučila. Pri¬ 
vidan je bio otrov, što si ga pila, on ubitačne moći ne¬ 
ma i ti ćeš živiti. Nu to sve nije bilo, nego izkušava- 
nje, da li ti mene i u istinu tako ljubiš, kao što si 
uvjek kazivala; no hvala ti, ti si postojana bila. — Što 
sam mojim zvala, ostavila sam tebi i tvojima. Nepoku- 
šaj iztraživati kuda sam izčežnula, jer to ti nikada za 
rukom poći neće, ali neka ti dosta bude, kad ti velim, 
da sam sretna i presretna, kojoj je sreći tvoja ljubav i 
čisto srce najviše doprinelo! Ostajte svi s bogom, spo- 
menite me se, a ti Ljubice, budi sretna u naručaju 
tvog Radoslava. Ja vas blagosivljam. (pismo joj padne iz ru¬ 
ke, i ona si otire oči.) 

Ujmetnić 

(grli ju.) Neplači Ljubice, ta ti čuješ, da je sretna. 

Breko 

(plačno.) Tako — sad nemam više grofice, ode na¬ 
jedanput sve moje dostojanstvo k vragu! Što ću sada 
ubogac ? 

* 9 * 

Odvjetnik 

(koi je medjutim k stolu otišo i pisma pregledavao.) O, Vi 
niste ubog, jerbo Vam je grofica ostavila 10,000 fo- 
rintih srebra. 

Breko 


(radostno.) 10,000 forintih srebra! (nabije si šešir na gla¬ 
vu.) Sada samo dostojanstveno! Kako ću sada govoriti? 
— Mi, ja i — tko i ? (promišljava.) Sada sam svoj gospo¬ 
din,— aha — već znadem: ja i moje gospodstvo! Samo 
dostojanstveno! 

Odvjetnik 

(na živana.) Mladi gospodin mora u Beč u sveuči¬ 
lište, kao što se sinu od bčgate kuće pristoji. 

Živan 


(vatreno.) Sveučilište — bogatstvo? Ha! sada ću 
mčći i ja za narodnost što učiniti! 


Odvjetnik 


(složi pisma.) Gospodin Gegić, Vi ste radi Vašeg 
poštenja i Vašeg dobra gospodarstva za tutora posta¬ 
vljeni. 

Gašpar. 


O kako ću rado, pošteno i duševno 
službu! 


Breko 


izvršavati tu 


(srdito.) Kad mi prije tutora dali niste, kad 
nisam ništa imao, to mi ga i sada netreba, da mi po¬ 
mogne trošiti! 

Odvjetnik 

(Gašparu.) Gospodine, ja Vam stojim svaki čas na 
službu, da Vam sve zakonito predam, (nakloni se i otiđje.) 

Gašpar 

(prateći ga.) Bit ĆU tako slobodan! (vrati se opet i po¬ 
stavi se u sredinu, pa reće svećano :) Djeco, sakupite se oko 


mene, svi, svi! 


I ja? 

Breko* 

Svi, svi! 

Gašpar. 


Breko. 


Ali samo dostojanstveno! 

Gašpar. 

Tako! — Djeco, ona nas je sve usrećila (snimlje 
kapu s glave) Bog joj platio! Bog ju blagoslovio! 

Svi 

(čine kao on.) Bog ju blagoslovio! 

(PozoriSte se sjajno razsvietli, u oblacima ukažu se duhovi Desini- 
ćeve i Taliana, kako Barbaru vode, svaki od njih ima u ruci pal- 
movu granu, a Barbara pruža blagosivljajući ruke nad molećom 
družinom.) 

Zavjesa padne. 

